
Esipuhe. 



Tätä oppikirjaa kirjoittaessaan, on tekijä pitänyt sil- 
mämääränään seuraavat näkökohdat. Oppikurssi on jaettu 
pieniin kertomuJcsiin ja useimmissa näissä kertomuJcsissa on 
joku tärkeä historiallinen henkilö keskustana. Tähän kes- 
kustaan liittyvät aikakauden tärkeimmät ja sen luonnetta 
enimmän kuvaavat tapaukset. 

Erityistä painoa on tekijä pannut sivistyshistoriahan. 
Sotahistoriaa on vaan esitetty sen verran kuin se on ollut 
välttämättömästi tarpeen. Esitystavassa on koetettu tavoittaa 
kertovaa muotoa. Tarpeetointa nimien ja vuosilukujen luet- 
telemista on vältetty. Kukin kertomus on niin lyhyt,\että 
se joko kokonaisuudessaan tai alaosastoihinsa jaettuna sopii 
yhden tunnin läJcsymääräksi. 

Tekijä. 

I. 
Suomen vanhin aika. 



Kivikauden kansa. 

Kaukaisessa muinaisuudessa, kun ihmiset eivät vielä 
tunteneet rautaa eikä muita metalleja, tekivät he kirveensä 
ja muut teräaseensa kivestä. Tätä aikaa on sanottu kivikau- 
deksi ja sellainen aika on. kerran ollut meidänkin maassamme. 
Suomessa on nimittäin löydetty monta tuhatta tuon vanhan 
ajan asetta: kivikirveitä, talttoja, keihäänkärkiä ja muita 
Kansa meillä nimittää niitä »ukontaltoiksi» ja moni luulee, 
että ne ovat salaman nuolia. 

Kivikauden ihmiset Suomessa olivat lappalaisia. Nämä 
maamme alkuasukkaat asuivat harvassa, siellä täällä meren 



Kivikauden ihmisten asuinmaja. 

ja järvien rannoilla. He olivat raakoja villejä, joiden ainoana 
elinkeinona oli metsästys ja kalastus. Vaatteensa tekivät he 
metsäneläinten nahoista. Majansa pystyttivät he sinne, missä 
vaan löytyi runsaasti metsänriistaa ja hyviä kalavesiä. Kun 
saalis rupesi vähenemään, muuttivat he toisen salojärven ran- 
nalle asumaan. 

Kiviaseet nakutettiin ja hiottiin toisien kivien avulla. 

Se oli hidasta työtä. 
Rovaniemen pitäjäs- 
sä löydettiin kerran 
maan sisästä tahko- 
kivi ja sen ympärillä 
monta valmista ja 
puolitekoista kivitalt- 
taa. Varmaankin oli 
joku kivikauden sep- 
pä ennen muinoin 
tässä paikassa kalkut- 
tanut aseita itselleen 
tai heimolaisilleen. 
Näillä vaillinaisilla työkaluilta tyydyttivät kivikauden 
villit yksinkertaiset elämäntarpeensa. Niillä he hakkasivat ja 




Suomessa löydettyjä kivikirveitä ja talttoja. 



Puuvarrella varustettu kivikirves. 



t puuta. Tulen avulla poltettiin puu ensin hiilok- 
itten kaaputettiin hiiltynyt pinta pois kivikirveillä 
la. Tulta saivat nuo villit metsästäjät ja kalastsfjat 

siten, että kihnasivat kahta kuivaa puunkappaletta toisiinsa., 
Viimein kuumenivat puunkappaleet niin, että syttyivät pala- 
maan. Tällä tavoin virittää moni villikansa vielä nytkin 
tulta itselleen. 

Näin elivät kivikauden lappalaiset aikanaan meidän 
maassamme, metsästivät sen synkissä saloissa ja kalastivat 
sen tuhansissa järvissä. Viimein muuttivat meidän esivan- 
hempamme, suomalaiset, tänne asumaan. He olivat paljon 
sivistyneenä m ät kuin lappalaiset. Korvesta korpeen täytyi 
lappalaisten väistyä heidän tieltään. Silloin loppui kivikausi 
Suomessa. 

Nykyään elää vaan pieni jäännös Lapin kansasta maamme 
pohjoisimmassa osassa. Nämä lappalaiset elättävät itseään 
joko kalastuksella tai poronhoidolla eivätkä enää käytä kivisiä* 
aseita ja työkaluja niinkuin ennen muinoin. 

Suomen suku. 

Suomen suku on alkujaan kotoisin Keski-Aasiasta. 
Sieltä ovat suomensukuiset kansat vuosituhansien kuluessa 
hajaantuneet monelle eri haaralle. Toiset heistä jäivät Aasi- 
. aan ja Itä- Eurooppaan asumaan. Toiset taas hakivat itselleen 
asuinpaikkoja kaukana läntisillä mailla. Niin tekivät meidän 
esivanhempamme. 

Läheistä sukua meidän kansallemme ovat virolaiset, 
jotka elävät Suomenlahden eteläpuolella. Heidän kielensä on 
niin suomenkielen kaltaista, että suomalainen helposti oppii 
sitä ymmärtämään. Lappalaiset, joista jo kerrottiin, kuuluvat 
myös Suomen sukuun. 

Meidän kansamme on muodostunut kahdesta pää- 
heimosta: hämäläisistä ja karjalaisista. Karjalan, Savon ja 
Pohjois-Suomen asukkaat ovat karjalaista heimoa. Muut suo- 
malaiset ovat hämäläistä sukuperää. Ennen muinoin elivät 
nämä heimot usein riidassa ja eripuraisuudessa keskenään, 
mutta nyt-^vat he jo sulaneet yhteen yhteiseksi Suomen kan- 
saksi. Kaikki rakastavat he nyt tätä maata isänmaanaan ja 
tekevät ilolla työtä sen menestykseksi. 

i - ' 

Permalaiset. Karjalaisia asuu vielä maamme ul- 
kopuolellakin: Inkerinmaalla ja pitkin Suomen itäistä rajaa 
Laatokasta aina Vienanmereen asti. Niitä karjalaisia, jotka 
asuivat Yienanmeren rantamailla, nimitettiin ennen mui- 
noin permalaisiksi. He harjoittivat vilkasta kauppaa met- 
säneläinten nahoilla ja kokosivat siten itselleen suuria rik- 
kauksia. 

Perraalaisista kerrottiin, että he palvelivat erästä halti- 
jaa, jota he nimittivät »Jumalaksi». Vienanjoen suulla oli 
Jumalalle pyhitetty kalmisto. Kun joku kuoli, niin haudat- 
tiin yksi osa vainajan omaisuudesta Jumalan pyhään kalmis- 
toon. Täten oli kalmistoon aikojen kuluessa kokoontunut 
suunnaton paljous kultaa ja hopeata. 

Maine permalaisten satumaisista rikkauksista houkutteli 
joskus heidän naapureitaan, norjalaisia, ryöstöretkille heidän 
maahansa. . Näitä Perman retkiä pidettiin kuitenkin vaaralli- 
sina, sillä permalaisia pidettiin suurina loitsijoina, jotka noita- 
keinoillaan osasivat vahingoittaa vihollisiaan. — Viimein val- 
loittivat venäläiset permalaisten maan. 



Esivanhempiemme elämäntavoista pakanuuden aikana. 

Elinkeinot, asunnot ja askareet. Meidän esi- 
vanhempamme eivät olleet sivistymättömiä raakalaisia, kun 
he muuttivat Suomeen. He osasivat viljellä, maata ja har- 
joittivat karjanhoitoa. Sinne mihin uutisviljelijä kerran oli 
talonsa rakentanut, siihen paikkaan jäi hän koko elinajakseen 
asumaan. Lapset jatkoivat polvi polvelta esivanhempiensa 
viljelystyötä. Heissä heräsi silloin rakkaus kotiseutuun, jossa 
he olivat syntyneet ja kasvaneet. Enemmän kuin tuhat 
vuotta on Suomen kansa jo tätä maata asunut ja viljellyt. 

Vanhimpina aikoina ei vielä osattu peltoa perata, vaan 
metsä hakattiin maahan ja poltettiin kaskelcsi. Varhaimmin 
tunnetut viljelyskasvit ovat ohra, nauriit ja pellavat. Van- 
himmat kotieläimet olivat koira, lehmä ja hevonen. 

Metsästys ja kalastus olivat siihen aikaan tärkeitä elin- 
keinoja. Paitsi syötävää riistaa pyysivät esivanhempamme 
suurissa saloissaan oravia, kettuja, näätiä ja muita turkiseläi- 
.miä. Niiden nahoilla vaihtoivat he itselleen vieraiden maiden 
kauppiailta sellaista tavaraa, jota ei omassa maassa löytynyt 
eikä täällä osattu valmistaa. 

Karhun kaatamista pidettiin suurena urostyönä. Tapetun 
karhun hautajaisia eli »peijaisia» vietettiin monella juhlame- 
nolla. Sen kunniaksi laulettiin runoja, joissa sitä nimitettiin 
»mesikämmeneksi» ja »metsän omenaksi». Viimein nostettiin 
karhun pää pyhään uhrihonkaan, joka kasvoi mäellä kylän 
läheisyydessä. 



Vanhan savupirtin sisusta. 

Asunnot olivat pyöreistä hirsistä hakattuja savupirttejä. 
Illan tullen valaistiin pirtti pärevalkealla. Miehet askaroivat 
kirves tai veitsi kädessä. Naiset kutoivat kankaita tai kehrä- 
sivät lankaa kehrävarrella ja värttinällä. Aamulla varhain 
herätti kukon laulu talonväen uuteen työhön ja toimeen. 

Seppä oli tärkeä ja arvossa pidetty mies. Hän takoi 
miekat, keihäät ja muut sota-aseet, hän valmisti kirveet, sir- 
pit, viikatteet ja muut työkalut. Sen ajan sepät osasivat myös 
vaskesta ja hopeasta valaa kauniita koristuksia. Noita vanhan 
ajan aseita, työkaluja ja koristuksia on paljon löydetty paka- 

nuuden aikuisista haudoista. Pakanallisilla esivanhemmillamme 
oli nimittäin se usko, että ihminen haudan tuolla puolen elää 
jotenkin samanlaista elämää kuin täällä maan päällä. Sen 
vuoksi pantiin vainajan hautaan hänen parhaat tavaransa, 
koska luultiin että hän niitä tulevassa elämässä tarvitsee. 



i- 



Muinaissuomalainen vaimo. 

nä. Perhe-elämä oli esivan- 
Häissä laulettiin runoja sui- 
tettiin heitä elämään sovinnossa 
roitettiin unhoittamasta isää ja 
sta kasvattaneet ja hyvyydellä 

llut kuninkaita eikä järjestettyä 
in suureksi, etfeivät sen jäsenet 

enää mahtuneet saman katon alle asumaan, niin perustettiin 
uutistaloja. Näistä kasvoi vähitellen kyläkunta. Kaikkia ko- 
tiseudun kyläkuntia sanottiin kihlakunnaksi. Yhteiset asiat 
ratkaistiin kokouksissa, joita sanottiin käräjiksi. 

Eri heimot eivät pakanuuden aikana tunteneet itseään 
saman kansan jäseniksi. Hämäläiset ja karjalaiset kävivät 
usein verisiä sotia keskenään. Toisinaan tehtiin meritse ryöstö- 
retkiä vieraisiinkin maihin. Kerran polttivat ja hävittivät kar- 
jalaiset sellaisella ryöstöretkellä Sigtunan vanhan kaupungin 
Ruotsissa. 

Esivanhempiemme pakanallinen uskonto. 

Haltijat. Pakanalliset esivanhempamme luulivat, että 
kaikkialla luonnossa asui eläviä henkiä eli haltijoita, jotka 
osasivat ajatella, tuntea ja puhua aivan niinkuin ihminenkin. 
Auringolla, kuulla, tuulella, metsällä, vedellä sanalla sanoen 
kaikella oli omat haltijansa. Näitä haltijoita palvelivat paka- 
nalliset esivanhempamme jumalinaan. 

Mahtavin kaikista haltijoista oli Ukko, ilmojen jumala. 
Hänen vallassaan olivat sateet ja poudat. Salama oli hänen 
nuolensa. Kun hän kävi pilvien reunalla, niin syntyi ilmassa 
jyske ja silloin sanottiin, että »Ukkonen käy» tai »Ukkonen 
jyrisee». 

Metsässä hallitsi Tapio, havuhattu, naavaturkki ja hänen 
emäntänsä Mielikki. Heidän aitassaan säilytettiin metsänriista. 
Kun metsämies lähti salolle, niin rukoili hän Mielikkiä, että 
tämä laskisi metsänriistan aitastaan. Vedessä asui Ahti aal- 
tojen kuningas, ja hänen puolisonsa Vellamo. 

Ne haltijat, joista tässä on puhuttu, olivat hyviä ja ihrai- 
sille ystävällisiä. Mutta löytyi pahojakin haltijoita, joita ih- 
miset pelkäsivät. Sellainen oli Hiisi, joka asui synkissä kor- 
vissa ja vuorenonkaloissa. 

Kaikista pelättävin haltija oli Tuoni, joka hallitsi Tuo- 
nelassa eli kuolleiden valtakunnassa. Tuoni ja hänen väkensä 
olivat pahoja ja ilkeäluontoisia. He olivat tuoneet tauditkin 
maailmaan ihmisiä kiusaamaan ja tappamaan. Tuonelan eroitti 

muusta maailmasta Tuonen musta joki. Se, joka kerran oli 
joutunut kuolleiden valtakuntaan, ei enää koskaan päässyt 
sieltä pois, sillä Tuonen poika veti yöt päivät nuottaa joessa, 
estääkseen vainajia pakenemasta. 

Uhrit ja loitsiminen.' Pakanalliset esivanhem- 
pamme eivät rakentaneet jumalilleen temppeleitä, vaan palve- 
livat heitä pyhissä uhrilehdoissa, lähteiden luona, korkeilla 
vuorilla, kuohuvien koskien partailla ja järvien rannoilla. 
Siellä uhrasivat he luonnon haltijoille karjansa tuotteita, met- 
sästyksen ja kalastuksen saalista. 

Löytyi erityisiä taikakaluja eli loitsuja, joilla esivan- 
hempamme luulivat voivansa vaikuttaa luonnon haltijoihin. 
Hyviltä haltijoilta loitsittiin apua ja turvaa, pahoja manattiin 
pakenemaan. Metsämies luki loitsunsa metsän emännälle, 
pyytäen häneltä saalista. Taudit manattiin pois ihmisen ruu- 
miista Kipumäkeen »kiviä kivistämähän, paasia pakottamahan». 
Taitavia loitsijoita sanottiin tietäjiksi. 

Runous. Esivanhempamme pitivät runoutta suuressa 
arvossa. Harmaapäät runolaulajat lauloivat nuorelle kansalle 
muinaisajan sankarien urostöistä. Runot ja sananlaskut kul- 
kivat perintönä sukupolvesta sukupolveen. Niihin kätkivät 
esivanhempamme koko elämänviisautensa ja uskontonsa. Mei- 
dän aikanamme on noita vanhoja runoja kansan suusta ahke- 
rasti kerätty. Parhaimmat kansanrunomme löytyvät koottuina 
Kalevala nimiaegsä kirjasia, joka on Suomen kansan kalliim- 
pia aarteita. A ™ 

Kalevalassa kerrotaan taru kahdesta kansasta: Väinölän 
ja Pohjolan väestä. Väinölän mahtavin sankari oli viisas 
Väinämöinen, joka laulunsa voimalla voitti kaikki esteet. 
Väinämöinen oli keksiayt kanteleen, tuon ihanan soiton, ja 
kun hän sillä soitti, tulivat kaikki luonnon haltijat häntä kuu- 
lemaan. Aurinko ja kuu laskeutuivat alas taivaan korkeu- 
desta ja metsän pedot hiipivät esiin synkästä korvesta. 

Toisena Väinölän sankarina oli seppo Ilmarinen. Hän 
oli taivaankannen taikonut niin taitavasti, »etfei tunnu vasaran 
jäljet eikä pihtien pitämät». Ilmarinen oli kerran takonut 
Pohjolan väelle Sammon, ihmeellisen taikamyllyn, joka tuotti 

ikuista onnea .omistajalleen. — Kolmantena Väinölän sankarina 
oli lieto Lemminkäinen, uhkarohkea veitikka, joka aina oli 
valmis miekkaan tarttumaan. 

Pohjolassa vallitsi pimeys. Siellä hallitsi Louhi emäntä. 
Ensin elivät Väinölän ja Pohjolan väki sovinnossa, mutta sit- 
temmin syntyi heidän kesken sota. Väinölän sankarit lähti- 
vät ryöstämään Sampoa Pohjolan väeltä. Taistelussa meni 
Sampo rikki. Suurimmat kappaleet kulkivat meren aaltojen mu- 
kana Väinölän rantaan. Siitä päivästä koitti ikuinen onni Väi- 
nölän väelle, mutta Pohjolassa alkoi köyhyys ja onnettomuus. 

Kalevalan viimeisessä runossa kerrotaan taru Jeesus lap- 
sesta, jonka Marjatta neito synnytti maailmaan. Väinämöi- 
nen, joka tunsi, että tämä pieni lapsi kerran oli hävittävä 
hänen valtansa, tuomitsi lapsen heitettäväksi suohon kuole- 
maan. Niin ei kuitenkaan tapahtunut, vaan lapsi kastettiin 
Karjalan kuninkaaksi. Silloin huomasi Väinämöinen, että 
hänen valtansa oli lopussa: 

»Lauloi kerran viimeisensä 
»Lauloi vaskisen venehen, 
»Kuparisen umpipurren. 
»Laskea karettelevi 
»Venehellä vaskisella, 
»Kuutilla kuparisella 
»Yläisihin maaemihin, 
»Alaisihin taivosihin. 
» Jätti. kan telon jälille, 
»Soiton Suomelle sorean. 
»Kansalle ilon ikuisen, 
»Laulut suuret lapsillensa.» 

KaAteleensoittaja. 

Näin kuvasivat esivanhempamme tarumaisella tavallaan 
pakanuuden poistumista ja kristinuskon tuloa Suomeen. 

Suomalaisten naapurikansat. 

Ruotsalaiset. Länteenpäin suomalaisista, Skandina- 
vian niemimaalla, asui Ruotsin kansa. Pakanuutensa aikana 
palvelivat ruotsalaiset monta jumalaa niinkuin meidänkin esi- 
vanhempamme. Heidän uskontonsa oli hyvin sotainen. He 
luulivat, että ainoastaan ne ihmiset pääsivät taivaasen, jotka 
olivat sodassa kaatuneet. 

Koska ruotsalaiset pitivät sotaa niin suuressa arvossa, 
niin kävivät he alinomaa naapurikansojen maita ryöstämässä. 
Näitä hävitysretkiä sanottiin viikingiretkiksi ja ne tehtiin aina 
meritse. Jota rohkeimpia retkiä joku viikingi oli tehnyt, sitä 
enemmän ylistivät häntä runoilijat lauluissaan. 

Viikingiretket olivat tosin julmia hävitysretkiä, mutta 
niiden kautta joutuivat ruotsalaiset sivistyneempien kansojen 
yhteyteen. He oppivat vähitellen kristinuskoa tuntemaan. 
Noin v. 1000 vaiheilla alkoivat he suuremmissa joukoissa 
kääntyä kristinuskoon ja sata vuotta myöhemmin loppui hei- 
dän pakanuutensa aika. Silloin loppuivat viikingiretketkin. 

Venäjän vallan alku* Suomen kansan itäisenä 
naapurina on Venäjän kansa. Venäjän valtakunnan perusta- 
misesta kertovat vanhat aikakirjat seuraavalla tavalla. Ennen 
muinoin asui Venäjällä venäläisiä ja suomalaisia kansoja, jaet- 
tuina moneen heimokuntaan. Maassa vallitsi yleinen sekasorto 
ja Ruotsin viikingit kävivät usein siellä ryöstämässä. Viimein 
lähettivät nuo eri heimot yhteisesti sanoman ruotsalaisille~ja 
pyysivät heitä maan asioita^järjestäraään. Ruotsista saapui 
silloin Rurik niminen sotapäällikkö ja rupesi heidän ruhti- 
naakseen. Rurik asettui asumaan Nougorodin kaupunkiin. 
Tämä tapahtui v. 862 ja se oli Venäjän vallan alku. 

Siihen aikaan olivat venäläiset vielä pakanoita. Noin v. 
1000 vaiheilla kääntyivät he kristinuskoon, siis samaan aikaan 
kuin ruotsalaisetkin. Venäläiset tunnustivat kristinuskon kreik- 
kalais-katoolista oppia, jonka päämiehenä oli Konstantinopolin 
patriarkka. Ruotsalaiset taas kääntyivät roomalais-katooliseen 
oppiin, jonka esimiehenä oli paavi Roomassa. 

Venäjän valtakunta hajosi sittemmin moneen pienempään 
osaan. Niistä oli Nougorodin tasavalta Suomen likeisin naa- 
puri. Nougorod oli mahtava kauppakaupunki ja rupesi aikaa 
voittaen laskemaan valtansa alle ne suomalaiset heimot, jotka 
asuivat sen läheisyydessä. — Venäläiset joutuivat myöhemmin 
itse Aasiasta tulleiden mongoolien orjuuteen. 



II. 



Ristiretkien aika ja Ruotsin vallan 
perustaminen Suomeen. 



1157-1323. 



Ensimmäinen ristiretki Suomeen. 

Eerikki kuninkaan ristiretki. Ristiretkiksi 
sanottiin ennen sellaisia sotaretkiä, joita Länsi-Euroopan 
kristityt kansat tekivät Pyhään maahan eli Palestinaan, valloit- 
taakseen tämän maan mahomettilaisilta. Sittemmin ruvettiin 
myös tekemään ristiretkiä Euroopan pakanakansoja vastaan 
ja väkivallalla kääntämään heitä kristinuskoon. Sellaisten risti- 
retkien kautta tuotiin kristinusko Suomeenkin. 

Ruotsissa hallitsi v. 1150 vaiheilla Eerikki niminen kunin- 
gas. Kristinusko oli jo hänen aikanaan juurtunut Ruotsissa 
ja ruotsalaiset olivat lakanneet tekemästä ryöstöretkiään naa- 
purikansojen maihin. Mutta silloin alkoivat suomalaiset vuo- 
rostaan käydä Ruotsin rantamaita hävittämässä. 

Tehdäkseen lopun näistä hävitysretkistä, päätti Eerikki 
kuningas lähteä sotaretkelle Suomeen. Hänen retkellään oli 
kaksi tarkoitusta. Se oli ristiretki, sillä hän aikoi kääntää 
suomalaiset kristinuskoon. Mutta se oli samalla valloitusretki, 
jonka kautta Ruotsin valta oli levitettävä Suomeen. 

Vuonna 1157 purjehti Eerikki kuningas sotalaivastolla 
Suomeen ja nousi maalle Aurajoen suussa. Häntä seurasi 

joukko pappeja ja Upsalan piispa Henrikki, joka oli syntyisin 
Englannista. Seudussa asuvaf suomalaiset voitettiin ja pakoi- 
tettiin kasteesen. Kerrotaan Henrikki piispan kastaneen ensim- 



Turun linna. 



maiset suomalaiset Kupittaan lähteellä, lähellä sitä paikkaa, 
missä sittemmin syntyi Turun kaupunki. 

Kristinuskon ja valloituksensa turvaksi rakensi Eerikki 



Henrikki piispa kastaa suomalaisia. 

kuningas Aurajoen suulle Turun ' linnan. Osan sotajouk- 
koaan jätti hän linnaan vartijaväeksi. Tällä tavoin tulivat en- 
simmäiset ruotsalaiset uutisasukkaafc Suomeen. 

Henrikki piispan kuolema. Eerikki kuningas 
purjehti sitten takaisin Ruotsiin, mutta Henrikki piispa jäi 
Suomeen kristinuskoa levittämään. 
Hän kulki kylästä kylään siinä 
osassa maatamme, jota nyt nimi- 
tetään Varsinais-Suomeksi. Kerran 
sattui hän sellaisella matkalla tu- 
lemaan Lalli nimisen miehen 
taloon. Lalli ei ollut kotona eikä 
talonväki tahtonut antaa Henrikki 
piispalle ruokaa. Silloin käski 
piispa seuralaisensa ottaa mitä tar- 
vittiin, mutta maksoi kaikki. Kun 
Lalli tuli kotiin, lähti hän viha- 
päissään ajamaan piispaa takaa ja 
tappoi hänen kirveellään. 

Näin sai Henrikki piispa sur- 
mansa. Kansantaru kertoi sitten 
monesta ihmeestä, joita hänen 
luultiin kuolemansa jälkeen teh- 
neen. Suomen kansa rupesikiu 
kunnioittamaan Henrikki piispaa 
suojeluspyhimyksenään. Saman 
kunnian antoi Ruotsin kansa 
Eerikki kuninkaalle. 



Henrikki piispan kuva hänen 

ruumisarkkunsa kannesta 

Nousiaisten kirkossa.*) 



Tuomas piispa. 

Pyhän Eerikin ristiretken ja Henrikki piispan lähetystoi- 
men kautta levisi kristinusko vaan Lounais-Suomeen. Siellä 
rakennettiin maamme ensimmäinen kristitty kirkko Nousiai- 
sissa. Mutta muualla Suomessa vallitsi vielä pakanuus täy- 
dessä voimassaan. Pakanalliset hämäläiset ja karjalaiset ah- 
distivat kovasti kristityitä-, sillä he pelkäsivät, että kristinuskon 

*) Henrikki piispan luut säilytettiin Turun tuomiokirkossa ja ruumis- 
arkku Nousiaisissa oli vaan tehty piispan muistoksi. 

Forsström, Suomen Historia. 2 

kanssa Ruotsin valtakin tulisi heidän maahansa. Ainoastaan 
Turun linnan turvissa säilyi kristinusko Suomessa. 

Noin v. 1220 määräsi paavi Suomen seurakunnan hoi- 
tajaksi englantilaisen Tuomas nimisen munkin. Tuomas on 
pidettävä maamme ensimmäisenä varsinaisena piispana. Hen- 
rikki ja ne, jotka häntä lähinnä seurasivat, olivat oikeastaan 
vaan lähetyssaarnaajia. 

Tuomas piispa sijoitti piispanistuimen Rantamäelle. 
Hän oli jäntevä mies ja ryhtyi lujalla kädellä hallitsemaan 



Rantamäen kirkko. 

uutta hiippakuntaansa. Hän rupesi levittämään kristinuskoa 
hämäläisten maahan, joka siihen aikaan ulottui aina Suomen- 
lahteen asti. 

Suomenlahden eteläpuolella asuivat suomensukuiset vi- 
rolaiset ja liiviläiset. Saksanmaalta tulleet ritarit olivat tähän 
aikaan ruvenneet väkivallalla kääntämään näitä kansoja kris- 
tinuskoon. Nämä ritarit nimittivät itseään Kalpaveljiksi. He 
olivat vihkineet itseään hengelliseen säätyyn, luvanneet elää 
naimattomina ja Rooman paaville kuuliaisina, mutta samalla 

käydä lakkaamatonta sotaa kristinuskon levittämiseksi. Kal- 
paveljet perustivat itselleen oman valtakunnan Suomenlahden 
eteläpuolelle. Mutta maan alkuasukkaita, virolaisia ja liivi- 
läisiä, pitivät he orjinaan ja kohtelivat heitä julmasti. 

Tuomas piispa tahtoi meidän maahamme perustaa sa- 
manlaisen, itsenäisen valtakunnan, jonka päämiehenä olisi 
Suomen piispa. Hän saarnasi ristiretkeä Suomen pakanoita 
vastaan. Mutta samaan aikaan tahtoivat venäläisetkin levittää 
valtaansa Suomessa. Tuomas piispa meni heitä vastaan sota- 
joukollaan. Tämä hänen retkensä onnistui huonosti. Venä- 
läiset voittivat hänen sotajoukkonsa. 

Tuomas piispan suuret hankkeet olivat nyt rauenneet. 
Katkeralla mielellä erosi hän v. 1245 piispanvirastaan ja 
muutti pois koko maastamme. 



Toinen ristiretki ja Hämeenmaan valloitus. 

Tuomas piispan aikana hallitsi Ruotsissa kuningas Eerikki 
liikanimeltä Sammalkieli. Lähinnä kuningasta oli valtakunnan 
mahtavimpana miehenä hänen lankonsa Birger. Sellaisia mah- 
tavia miehiä nimitettiin siihen aikaan Ruotsissa jaarleiksi. 

Birger jaarli päätti tehdä uuden ristiretken Suomeen. 
Hän varusti itselleen hyvän sotajoukon, purjehti meren yli 
ja nousi maalle lähellä sitä paikkaa, missä nyt on Tammi- 
saaren kaupunki. Tämä tapahtui v. 1249. 

Birger jaarli kulki sitten sisämaahan kääntämään hämä- 
läisiä kristinuskoon. Hajallaan asuvat hämäläiset eivät voineet 
vastustaa hänen hyvin varustettua sotajoukkoaan, vaan heidän 
täytyi taipua kasteesen. Vanajaveden rannalle rakensi Birger 
jaarli silloin Hämeenlinnan, vahvistaakseen valloitustaan. 
Siihen osaan hämäläisten maata, mikä oli Suomenlahden ran- 
nalla, asetti Birger jaarli ruotsalaisia uutisasukkaita. Tätä 
osaa maatamme ruvettiin siitä lähtien nimittämään Uus- 
maaksi ja siellä asuu vieläkin merenrannikolla ruotsalaista 
väestöä. 

Kuningas Maunu Latolukko. 

Birger jaarlin suku nousi sitten Ruotsin valtaistuimelle 
(1250). Itse ei Birger jaarli päässyt kuninkaaksi, vaikka hä- 
nellä oli suurin valta maassa. Hän sääsi viisaita lakia ja 
perusti Tukholman kaupungin, joka tuli Ruotsin pääkaupun- 
giksi. 

Paras kuningas Birger jaarlin sukua oli hänen poikansa 
Maunu Latolukko. Tuon liikanimen oli hän saanut siitä, 
että hän ankarasti kielsi korkeita herroja ryöstämästä talon- 



Hämeenlinna. 

poikien omaisuutta' ja-täten pani ikäänkuin^lukonltalonpojan 
ladon oven eteen. 

Kuningas Maunu Latolukko sä£si lain, jota on sanottu 
rälssisäännöksi. Siinä määrättiin, että kaikki, jotka tahtoivat 
omalla kustannuksellaan palvella ratsumiehinä valtakunnan 
vihollisia vastaan, saisivat talonsa vapaiksi kaikista veroista ja 
tulisivat aatelismiehiksi. Moni suomalainen talonpoikaissuku 
niinkuin Kurki ja Kirves kohosi sen kautta aatelisarvoon. 

Kolmas ristiretki ja Karjalan valloitus. 

Torkel Knnutinpojan retki Karjalaan. Kun 

kuningas Maunu Latoiukko kuoli (1290), olivat hänen poi- 
kansa vielä alaikäisiä. Hallitusta hoiti silloin mahtava marski 
eli sotajoukon ylipäällikkö Torkel Knuutinpoika. 

Pakanuus oli vielä tähän aikaan täydessä voimassaan 
Karjalassa. Torkel Knuutinpoika päätti valloittaa karjalaisten 
maan ja kääntää sen asukkaat kristinuskoon. Vuonna 1293 
purjehti hän suuren sotajoukon seuraamana Suomeen ja nousi 
maalle Suomenlahden pohjukassa. Siellä rakensi hän lujan 
Viipurin linnan. Karjalaiset eivät voineet häntä vastustaa 
ja heidän täytyi taipua kasteeseen.' 

Tämän tehtyään, pa- 
lasi Torkel Knuutinpoika 
takaisin Ruotsiin, mutta 
Viipurin ruotsalainen lin- 
naväki jatkoi Karjalan val- 
loitusta. Vuoksenvirran 
suussa, lähellä Laatokan 
rantaa oli karjalaisilla 
vanha linna nimeltä Kä- 
kisalmi. Tämän linnan 
valloittivat ruotsalaiset, ra- 
kensivat sen uudestaan 
ja miehittivät omalla vä- 
ellään. 

Mutta Nougorodin ve- upunn 

näläiset katselivat karsain silmin Ruotsin vallan perustamista 
Karjalassa. Hekin olivat ruvenneet levittämään kristinuskoa 
Itä-Karjalassa ja toivoivat saavansa koko karjalaisten maan 
haltuunsa. Nougorodilaiset tulivat sotajoukolla Käkisalmen 
edustalle, valloittivat linnan ja tappoivat siellä olevan ruotsa- 
laisen varustusväen. Viipurin linnaa he eivät voineet valloittaa. 

Pähkinäsaaren. rauha, Kauan aikaa kävivät ruot- 
salaiset ja Nougorodin venäläiset sotaa Karjalan omistami- 

sesta. Vuonna 1323 tekivät he viimein rauhan keskenään. 
Tätä rauhaa on sanottu Pähkindsaaren rauhaksi. Siinä jaet- 
tiin kahtia karjalaisten maa. Ruotsi sai Länsi-Karjalan ynnä 
Viipurin linnan. Inkerinmaa ja Laatokan rantamaat joutuivat 
Nougorodin venäläisten haltuun. 

Näin oli Suomi ristiretkien kautta yhdistetty Ruotsin 
valtakuntaan. Suurin osa Suomen kansaa tunnusti nyt roo- 
malais-katoolista oppia eli paavin uskoa. Mutta Itä-Karjalassa, 
joka oli joutunut venäläisten valtaan, tunnusti kansa kreikka- 
lais-katoolista oppia. 

Kristinusko ei kuitenkaan kohta juurtunut Suomen kan- 
saan. Kauan aikaa palvelivat meidän esivanhempamme vielä 
luonnon haltijoita ja lukivat niille loitsujaan, vaikka he ulko- 
naisesti noudattivat katoolisen kirkon menoja. 



III. 

Katoolinuskon aika. 

1323-1523. 



Ruotsin lait ja laitokset juurtuvat Suomessa. 

Hallitus- Ristiretkien kautta oli Suomi yhdistetty 
Ruotsin valtakuntaan. Vähitellen alkoivat Ruotsin lait ja lai- 
tokset täällä juurtua. 

Meidän heimolaisemme virolaiset ja liiviläiset olivat saa- 
neet* ost^a kristinuskon hyvin kalliista hinnasta. Saksalaiset 
ritarit ryöstivät heidän maansa, sortivat heitä julmalla tavalla 
ja pitivät heitä orjinaan. Jos saksalainen ritari tappoi viro- 
laisen orjansa, niin hän ei saanut siitä mitään rangaistusta. 

Näin onnettomasti ei käynyt meidän kansallemme. Ruot- 
salaiset kohtelivat suomalaisia vertaisinaan. Ei kukaan saanut 
täällä pitää toista ihmistä orjanaan ja Suomen talonpojan poika 

saattoi kohota vaikka piispaksi tai aatelismioheksi. Senpä 
vuoksi muistelee Suomen kansa Ruotsin valtaa rakkaudella. 

Maallista hallitusta hoitivat. Suomessa kuninkaan asetta- 
mat linnavoudit. He pitivät huolta maan puolustuksesta ja 
kantoivat kansalta verot. Verona maksettiin viljaa, voita, ora- 
vannahkoja ja muita luonnontuotteita. Turun, Hämeen ja 
Viipurin linnat olivat perustetut jo ristiretkien aikana. 1300 
luvun loppupuolella rakennettiin maahamme uusia linnoja: 
Korsholma Pohjanmaalla, Raasepori Uudellamaalla ja Kastel- 
holma Ahvenanmaalla 

Laki ja oikeus* Ruotsissa oli vanhimpina aikoina 
jokaisella maakunnalla oma lakinsa. Vuona 1347 säädettiin 
koko valtakunnalle yhteinen maanlaki, joka Suomessakin tuli 
käytäntöön. Noin sata vuotta myöhemmin (1442) säädettiin 
uusi ja parannettu maanlaki, jota silloisen kuninkaan nimellä 
sanottiin KHstoffer kuninkaan maanlaiksi. 

Rangaistukset sen ajan laeissa olivat ankaria ja julmia. 
Varkaita hirtettiin. Noidat poltettiin tulirovioilla. Meidän 
aikanamme pidetään noitumista vaarattomana taikauskona. 
Sitä harjoittavat ainoastaan yksinkertaiset ihmiset eivätkä he 
saa sillä mitään aikaan. 

Maamme korkein tuomari oli laamanni. Myöhemmin 
huomattiin, ettfei yksi laamanni ennättänyt kaikkia oikeusasi- 
oita ratkaista. Silloin jaettiin Suomi kahteen laamannikun- 
taan (1435). Tuomarin apuna olivat lautamiehet, jotka kansa 
itse omasta keskuudestaan valitsi. Tuomarin tuomio ei ollut 
laillinen, eirei lautakunta sitä hyväksynyt. 

Mutta syrjäisissä saloseuduissa eleli kansa omaa elä- 
määnsä, tietämättä laista ja hallituksen virkamiehistä. Taka- 
mailla riitelivät hämäläiset ja savolaiset kalavesistä ja met- 
sästysoikeudesta. Ei kumpikaan tahtonut väistyä toisen tieltä. 
Taloja poltettiin ja ihmisiä surmattiin, vaikka riitaveljet oli- 
vatkin saman valtakunnan alamaisia. Hallitus ei tietänyt 
näistä melskeistä eikä lain rankaiseva käsi ulottunut kaukai- 
siin salomaihin. 

Kuinka erämaat tulivat asutuiksi. 

Kuusisataa vuotta sitten olivat vielä Hämeen ja Savon 
pohjoisosat ja koko Pohjanmaa autioita erämaita. Ainoastaan 
lappalaiset paimentelivat siellä porolaumojaan. Lappalaiset 
maksoivat verona Ruotsin kruunulle metsäneläinten nahkoja. 
Mutta koska he asuivat niin hajallaan ja usein muuttivat 
majapaikkoja, niin kävi tämä veron ylöskanto vaikeaksi. 

Löytyi eräs kauppaseura, jonka jäseniä sanottiin pirkka- 
laisiksi. He kävivät kauppaa lappalaisten kanssa. Tälle seu- 
ralle antoi Ruotsin kuningas oikeuden kantaa lappalaisilta 
veroa. Pirkkalaiset taas suorittivat tästä oikeudesta kruu- 
nulle määrätyn maksun. Mahtavin mies pirkkalaisten jou- 
kossa oli aikanaan Matti Kurki Vesilahdelta. Hän kohosi 
aatelismieheksi ja on kuuluisan Kurki suvun kantaisä. 

Pirkkalaiset tunsivat tarkoin kaukaisimmatkin erämaat. 
He kulkivat kauppa- ja veroitusretkillään aseellisissa joukoissa 
aina Kemin- ja Tornionjokeen asti. He olivat uutisasutuksen 
tienraivaajia. 

Vähitellen alkoi kansaa maamme eteläisistä osista muut- 
taa noille salomaille. Jokainen sai silloin ottaa haltuunsa niin 
paljon maata kuin hän vaan tahtoi ja luuli tarvitsevansa. Yh- 
dellä ainoalla talolla oli usein maata monen peninkulman 
laajuudelta. Jokaisella kyläkunnalla oli erämaissa suuret, yh- 
teiset takamaansa, joissa kylän asukkaat kävivät metsästämässä 
ja kalastamassa. Mutta lappalaisten, erämaiden entisten asuk- 
kaiden, täytyi siirtyä Pohjan kolkoille perille asumaan. 



Neljä säätyä. 

Aatelisto ja papisto» Alkujaan olivat kaikki va- 
paat kansalaiset yhdenarvoisia. Mutta aikojen kuluessa tulivat 
muutamat rikkaat suvut mahtavammiksi kuin muu kansa. He 
muodostivat ylimysluokan eli aateliston. Sen rinnalla kohosi 
myös hengellinen sääty eli papisto suureen mahtavuuteen. 

Aatelistolla ja papistolla oli suurin sananvalta valtakun- 
nan asioissa- Heidän ei tarvinnut maksaa mitään veroa niin- 
tuin muiden alamaisten. Korkeat aatelisherrat eli ritarit viet- 
ävät komeata elämää herraskartanoissaan. Heillä oli aina 
joukko aseellisia miehiä palveluksessaan. Itse olivat he jo 
nuoruudesta harjaantuneet aseita käyttämään ja sodassa piti- 
vät he rautaista pukua. 

Kuninkaat antoivat usein linnoja ja maakuntia korkeille 
ylimyksille hallittaviksi. Ylimys sai silloirf oraaksi hyödykseen 
kantaa veroa kansalta. Sellaisia hallintoalueita sanottiin tea- 
nityksiksi. Aikaa voittaen tulivat ylimykset mahtavammiksi 
kuin itse kuningas. Ell'ei kuningas ollut heille mieleen, niin 
karkoittivat he hänen vai- . 
takunnasta ja valitsivat 
toisen kuninkaan hänen 
sijaansa. 

Noin 1370 vaiheilla 
oli koko Suomi poislääni- 
tetty eräälle Ruotsin yli- 
mykselle, Boo Joonin- 
poika Griip'ille. Hän oli 
mahtavin mies koko val- 
takunnassa. Kerran jou- 
tuivat Turun ja Upsalan „ . L . . ., . 

J __ r . Taistelevia ritareita. 

piispat riitaan Kemin ja 

Iin pitäjistä, joita kumpikin tahtoi omistaa. Kuningas rat- 
kaisi riidan Upsalan arkkipiispan eduksi. Mutta Boo Joonin- 
poika kumosi hänen tuomionsa ja määräsi pitäjät Turun piispalle. 

Mahtavia aatelissukuja Suomessa katoolisajan loppupuo- 
lella olivat Kurki, Tavast, Horn, Fleming ja Särkilahden 
suvut. Maamme piispat, laamannit ja muut korkeat arvo- 
miehet olivat siihen aikaan enimmäkseen syntyperäistä suo- 
malaista aatelia. ' < 

Porvarit ja talonpojat. Kaupunkien asukkaat 
muodostivat porvarissäädyn. Muut eivät saaneet harjoittaa 
kauppaa eikä käsityönammattia kuin kaupunkien porvarit. Ny- 
kyjään ei enää löydy sellaisia rajoituksia. Nyt saa jokainen 

elättää itseään sillä työllä, jota hän parhaiten pystyy teke- 
mään, huolimatta siitä, asuuko hän maalla vaiko kaupungissa. 

Suomessa oli katoolisuuden aikana kuusi kaupunkia: 
Turku, Ulvila (nykyinen Pori), Rauma, Viipuri, Porvoo ja 
Naantali Ulkomaan kauppatavaraa toivat siihen aikaan sak- 
salaiset kauppiaat Suomeen. He olivat keskenään muodosta- 
neet vahvan liittokunnan, jota sanottiin Hansaliitoksi. Kar- 
jalassa nimittää kansa vielä kulkukauppiaita »saksoiksi». 

Neljännen säädyn muodostivat talonpojat. Se oli van- 
hin kaikista kansanluokista, sillä siitä olivat muut säädyt saa- 
neet alkunsa. Monessa maassa joutuivat talonpojat ylimysten 
orjiksi. Niin ei käynyt Ruotsissa eikä Suomessa. Suomen 
talonpoika on aina ollut vapaa kansalainen ja laki on tässä 
maassa ollut niin köyhän kuin rikkaankin turvana. 



Hemming piispan ajat. 

Katoolisien piispojen suuri mahtavuus. 

Maamme ensimmäiset piispat asuivat Rantamäellä. Noin v. 
1300 muutettiin piispanistuin Turkuun, jonka tuomiokirkko 
siihen aikaan oli valmistunut. Silloin oli piispana Maunu I. 
Hän on ensimmäinen syntyperäinen suomalainen, joka on 
kantanut piispanarvoa meidän maassamme. 

Hänen seuraajistaan oli Hemming piispana merkillisin 

' 1QQW 19 66). Hemming piispan aikana kohosi katoolinen 

Lomessa suureen loistoon. Sen ajan piispat olivat 

herroja. Heillä oli suurin sananvalta valtakunnan 

a he kumosivat toisinaan kuninkaidenkin tuomiot. 

kerran Hemming piispa. Kuningas oli ratkaissut 

ikysymyksen, joka koski Turun hiippakuntaa. Mutta 

piispa teki hänen tuomionsa tyhjäksi ja selitti, etfei 

eikä mikään maallinen valta saa sekaantua kirkon 

Hemming piispa kulki hiippakuntaansa tarkasta- 

i hänellä 40 aseellista miestä seurassaan. Suomen 

piispat asuivat Kuusiston linnassa lähellä Turkua. 

Linna oli varustettu muureilla ja vallihaudoilla ja piispat yllä- 
pitivät siellä oman, pienen sotajoukkonsa. Kansa maksoi kir- 
kolle veroa, jota sanottiin kymmenyksiksi. Sillä ylläpidet- 
tiin kaikki kirkolliset laitokset ja siitä saivat papit palkkansa 

Ankarana aseena oli sen ajan piispoilla panna eli kir- 
konkirous. Hun ihminen julistettiin pannaan, niin suljettiin 
hän kokonaan pois kirkon yhteydestä. Ei kukaan saanut an- 
taa hänelle suojaa kodissaan eikä muulla tavalla häntä auttaa. 
Toisinaan julistettiin koko maa kirkonkiroukseen. Silloin sul- 
jettiin kirkot, aviopariskuntia ei vihitty, lapsia ei kastettu 
eikä ruumiita haudattu siunattuun maahan. Kun Sääksmäen 
pitäjän asukkaat kerran riitelivät kirkkoherransa kanssa kym- 
menyksistä, niin julisti Hemming piispa heidät pannaan. Suu- 
rilla sakoilla täytyi heidän silloin ostaa itsensä vapaiksi kir- 
konkirouksesta. 

Henkinen elämä, ja sivistys. Hemming piispa kau- 
nisti Turun tuomiokirkkoa ja lahjoitti sille yli 30 kirjaa. Tämä oli 
suuri ja kallisarvoinen lahja. Kirjat olivat nimittäin siihen aikaan 
käsin kirjoitettuja ja siitä syystä kovin kalliita. Yhdestä ai- 
noasta kirjasta maksettiin toisinaan kokonaisen talon hinta. 
Ainoastaan papit ja muutamat harvat ihmiset osasivat lukea 
ja kirjoittaa. Korkeat maalliset herrat ja rouvat olivat usein 
niin oppimattomat, ett 1 eivät osanneet nimeäänkään kirjoittaa. 

Jumalanpalvelus kirkoissa pidettiin paavinuskon aikana 
latinan kielellä. Kansa ei siitä mitään ymmärtänyt ja sen 
vuoksi jäikin uskonto vaan ulkonaiseksi kuoreksi. Pyhimyk- 
sien jäännöksiä palveltiin suurella kunnioituksella. Turun 
tuomiokirkossa säilytettiin Pyhän Henrikin luut hopeaisessa 
arkussa. Jokaiselle, joka toimitti harttauttaan niiden ääressä, 
luvattiin synnit anteeksi pitkiksi ajoiksi. Katoolisen ajan lo- 
pulla koröitettiin Hemming piispakin pyhimysten joukkoon. 

Maunu Eerikinpoika ja Haakon kuningas. 

Hemming piispan aikana hallitsi Ruotsissa kuningas 
Mamin Eerilänpoika. Hän oli heikko hallitsija ja vihamiehet 
antoivat hänelle liikänimen Liehakko. Siihen aikaan raivosi 

koko Euroopassa hirveä rutto, jota sanottiin hirmukuolemaksi. 
Suomeen tuli rutto v. 1351. Ihmisiä kuoli niin paljon, että 
koko kyliä ja pitäjiä jäi autioiksi. 

Kansa piti rutloa Jumalan rangaistuksena kuninkaan 
kevytmielisestä elämästä. Ylimykset olivat myös tyytymättö- 
mät Maunu kuninkaan hallitukseen. Vuonna 1362 panivat 
he hänen pois valtaistuimelta ja valitsivat hänen poikansa 
Haakonin kuninkaaksi. Tultuansa kuninkaaksi antoi Haakon 
julistuksen, jossa määrättiin, että suomalaisetkin saisivat ottaa 
osaa Ruotsin kuninlcaanvaaliin. Ruotsalaisten oli nimittäin 
siihen aikaan tapana valita hallitsijansa. 



Kalmarin liitto. 

Haakon kuninkaan puoliso oli Margareeta, Tanskan ku- 
ninkaan tytär. Haakonin kuoltua pääsi Margareeta viimein 
Ruotsin, Norjan ja Tanskan hallitsijaksi. Hän päätti rakentaa 
ikuisen rauhan näiden kolmen maan välillä. Vuonna 1397 
tehtiin Kalmarin kaupungissa Ruotsissa sopimus, jota on sa- 
nottu Kalmarin liitoksi. Siinä määrättiin, että Ruotsilla, Nor- 
jalla ja Tanskalla tästä lähin tulisi olla yhteinen kuningas. 
Mutta kukin maa saisi pitää omat lakinsa ja laitoksensa. 

Kalmarin liitto ei kuitenkaan tuottanut sitä onnea, jota 
sillä oli tarkoitettu. Margareeta kuningattaren seuraajat piti- 
vät Tanskaa suurimmassa arvossa ja sortivat ruotsalaisia. 
Silloin tarttuivat Ruotsin talonpojat aseisiin ja karkoittivat 
urhean Engelbrekfin johdolla muukalaiset maastaan (1434). 
Engelbrekt tosin murhattiin, mutta hän oli kuitenkin vapaut- 
tanut kansansa vieraan vallan ikeestä. Ruotsalaiset eivät enää 
pitäneet Kalmarin liittoa missään arvossa, vaan valitsivat 
itselleen omia hallitsijoita. 

Suomessa asui siihen aikaan eräs uljas ritari nimeltä 
Kaarlo Knuutinpoika Bonde. Hän valittiin Ruotsin valtakun- 
nan esimieheksi. Kaarlo Knuutinpoika otti ensin valtionhoita- 
jan arvonimen. Sittemmin kutsuttiin häntä kuninkaaksi. Hä- 
nellä oli hyvin vaihtelevat elämänvaiheet. Ruotsin rauhattomat 

ylimykset karkoittivat hänen kaksi kertaa valtaistuimelta. 
Yhteen aikaan eli hän köyhänä ja unhoitettuna Raaseporin 
linnassa Suomessa. Viimein koitti hänelle onnen päivä uudel- 
leen. Hän valittiin taas hallitsijaksi ja kuoli kuninkaana v. 
1470. 



Piispa Maunu Tavast. ^^^ 

Paras kaikista maamme katoolisistgjTpiispoista oli Maunu 
Tavast (1412—1450). Hän olisy^j^^n vanhasta suomalai- 
sesta aatelissuvusta. J$0t&to*n oli Maunu Tavast vakava 
ja oikeutta rakastojK^ffieleltään lempeä. Kaikki häntä kun- 
nioittivat jargjRstivat 

Siih^ft aikaan oli Suomessa vielä sangen harvassa kirk- 

k°J a - Jjjftäjät olivat niin suuria, että kansan usein täytyi 

kulke^; kymmenen peninkulmaa ja enemmänkin, päästäkseen 

kfr^fkoon. Vanha taru kertoo, että lapset syrjäisistä saloky- 

%^ä vietiin kastettaviksi, vasta kun olivat niin suuriksi kas- 

fvaneet, että saattoivat seurata vanhempiaan suksilla papin luo. 

J Maunu Tavast rakennutti monta uutta kirkkoa maahamme. 

r Niille, jotka auttoivat tässä työssä, luvattiin synninpäästö. Se 

n joka toi kirkonseinään suuremman kiven, sai useampia syn- 

* tejä anteeksi. 

f Turun tuomiokirkkoa koristi Maunu Tavast erittäin ko- 

/ measti. Aamusta iltaan pidettiin siellä jumalanpalvelusta. 

/ Papit lauloivat latinaisia messujaan tai lukivat kertomuksia 

/ pyhimyksien elämästä. Valkoisiin vaatteisiin puetut kuori- 

' »-v /-v ■! «-» 4- »» /-v » rt r\ n . «-rr» 4- mnntn »■» r\i ^rtxr-4- MnnmAn VriinninlTni M t\ f> rir» 1-rlll-iir» 

/ 



/ 



pojat veisasivat virsiä neitsyt Maarian kunniaksi. Kansa kuun- 
teli hartaudella urkujen juhlallista ääntä ja kaunista laulua, 
* vaikk'ei se papin sanoja ymmärtänyt. Suurina juhlapäivinä 

| oli jumalanpalvelus tavallista loistavampi. Silloin kokoontui 

väkeä maamme eri osista Turkuun. Kun kirkonmeno oli lop- 
punut, pidettiin markkinat, joissa kansa vaihtoi omat tuot- 
teensa kauppamiesten tavaroihin. 

Suuret rikkautensa käytti Maunu piispa köyhien ja 
hädänalaisten auttamiseksi. Hänen toimestaan perustettiin 

Eräs sisusosa Turun tuomiokirkosta. 



v; 

Turkuun maamme ensimmäinen sairashuone. Suureksi ansi- 
oksi luettiin siihen aikaan Maunu Tavastille sekin seikka, että 
hän kerran oli käynyt toivioretkellä Vapahtajaa haudalla Py- 
hässä maassa. Kun Maunu Tavast 95 vuoden vanhana kuoli 
niin suri Suomen kansa häntä niinkuin isäänsä. * K 

Naantalin luostari, 

Paavinuskon aikana vetääntyivät hurskaat ihmiset usein 
pois muusta maailmasta ja menivät niin sanottuihin laosta 
reihin asumaan. Toisissa luostareissa 
asui miehisiä jäseniä eli munkkeja, 
toisissa taas naisjäseniä eli nunnia. 

Se joka kerran oli antanut vih- 
kiä itsensä munkiksi tai nunnaksi, 
oli kerrassaan eroitettu luostarin ul- 
kopuolella olevista ihmisistä. Hän ei 
saanut mennä naimisiin eikä omis- 
taa mitään maallista tavaraa. Hänen ^ 
tuli viettää enimmän aikansa ruko- % 
uksissa ja muissa hartauden harjoi- 
tuksissa. 

Suomessa löytyi paavinuskon 
aikana kuusi luostaria. Nuorin niistä 
oli Naantalin nunnaluostari, joka pe- 
rustettiin v. 1442 piispa Maunu Ta- 
vastin toimesta. Muut maamme luos- •k.wi«ci*v 
tarit olivat munkkeja varten. Nunna. 

Naantalin nunnat olivat puetut karkeaan villapukuun. 
Suurimman osan päivää viettivät he jumalanpalveluksella. 
Luostarin kirkkotarhassa oli avonainen hauta, jonka ääressä 
nunnat joka aamu kävivät rukoilemassa, pitääkseen mielessään 
ihmiselämän katoavaisuutta. 

Loma-aikoina askaroivat nunnat hyödyllisissä toimissa. 
He auttoivat köyhiä ja hoitivat sairaita. He kutoivat myös 
kankaita ja tekivät muita käsitöitä. Tällä tavoin levittivät 
he parempaa työtaitoa kansaan. 

Jokaisensa luostarissa löytyi Ä:#e^ jo&a ..seudun nuo- 
risoa opeteltm. Nämä luqgtarikoulut*ynnä Turun piispanistui- 
men yhteydÄlä oleva koulu olivat maammo aingat oppilai- 
tokset paavinuskon aikana. Kaikki opetus 
kävi silloin latinankielellä. Ne harvat, 
joka pyrkivät korkeampaan oppiin, saivat 
Ijakea sitä ulkomailla. 

Naantalin luostari oli rikkain kaikista 
maamme luostareista. Sillä oli maatiloja 
ympäri Suomea ja maamme ulkopuolella- 
kin, joita hurskaat ihmiset olivat lahjoitta- 
neet sille »sielunsa autuudeksi». Luosta- 
rin maatilat olivat parhaiten hoidettuja 
koko maassamme. Niistä sai kansa hyvää 

esimerkkiä, miten sen tuli omaa maataan 
Munkki. vil j e]lä 

Naantalin luostari oli voimassa* vaan sata vuotta. Kun 
Suomen kansa luopui paavin uskosta ja kääntyi Lutherin 
oppiin, hävisivät luostarit täällä itsestään, niiden joukossa 
Naantalin luostarikin. 

Savonlinna. 

Kuningas Kaarlo Knuutinpojan kuoltua eivät ruotsalaiset , 
ja suomalaiset välittäneet Kalfharin liitosta, vaan valitsivat 
erään Ruotsin herran, Steen Stuure vanhemman, valtionhoita- 
jakseeo?^1471). Hän hallitsi 30 vuotta ja puolusti viisaudella 
kaniin vapautta. 

Venyjällä oli suuriruhtinas Iivana III Vasilinpoika va- 
pauttanut maansa raakojen mongoolien orjuudesta ja yhdis- 
tänyt sen eri osat yhdeksi valtakunnaksi. Tämän tehtyään 
tahtoi hän valloittaa Suomen. 

Suomen korkeimpana sotapäällikkönä oli siihen aikaan 
eräs roTikea ritari nimeltä Eerikki Akselinpoika Tott. Hän 
pelkäsi venäläisten sotaisia aikeita ja päätti varstaa maa- 
tamme heitä vastaan. Vuonna 1475 rakensi hän iSkonmaan 
turvaksi lujan Savonlinnan. 

VenäläiÄöt väittiv.ät linnan paikkaa j3makseen ja koittivat 
kaikella tapaa sen rakentamista esjää. Kun työmiehet kävivät 
kiviä ja muita rakennustarpeita hakemassa, niin täytyi aina 
lähettää sotamiehiä heitä suojelemaan vihollisten päällekarka- 
uksia vastaan. Mutta linnan muurit "ja tornit kohosivat tästä 
huolimatta päivä' päivältä yhä korkeammalle. Ne seisovat 
vieläkin pystyssä. 

Monta tarinaa voisi tuo vanha linna meille kertoa enti- 



Savonlinna*. 

"** %: 
sistä rauhattomista ajoista. Monta kertaa ovat S^von miehet 

sinne kokoontuneet maataan puolustamaan, niinkuin runoilijan 

laulussa sanotaan: 

»Tass* Savon joukko tappeli 
/ .. »Ja joka kynsi kylmeni 
»Edestä Suomen maan.» 

Forsström, Suomen Historia. 3 

Viipurin pamaus. 

Kauan aikaa olivat venäläiset valmistelleet hyökkäystä 
Suoleen. Vuonna 1495 levisi äkkiä sanoma, että suuri ve- 
näläinen sotajoukko, 60,000 miestä, oli mennyt rajan yli ja 
marssi Viipuria kohti. Se näytti kaukaa ikäänkuin liikku- 
valta metsältä, kun sotamiehet heiluttivat keihäitään ilmassa. 

Viipurin linna suojeli niinkuin lukittu portti maamme 
itäistä rajaa. Linnan isäntänä oli rohkea ritari nimeltä Knuutti 
Posse. Hän oli matkustanut paljon ulkomailla ja siellä op- 
pinut taitavaksi sotapäälliköksi. Nyt oli hänellä vaan pieni 
joukko sotamiehiä vihollisen suurta ylivoimaa vastaan. Mutta 
kun tuli tieto, että Viipuri on vaarassa, niin riensivät Suo- 
men miehet eri osista maata sitä puolustamaan. Turun lää- 
nin ja Uudenmaan talonpojat lähtivät mies talosta liikkeelle. 
Aatelismiehet tulivat palvelijoineen. Innokkain kaikista oli 
maamme silloinen piispa Maunu Särkilahti. 

Pian piirittivät venäläiset Viipurin linnan joka puolelta. 
Heidän tykkinsä olivat niinkuin pitkät hirret ja niillä ampui- 
vat he kivilohkareita linnan muureja vastaan. Mutta Posse 
miehineen torjui urhollisesti heidän hyökkäyksensä. Yhdek- 
sän viikkoa oli näin taisteltu ja jo oli talvi tulossa. Antin- 
päivänä, Marraskuun 30 p., tekivät venäläiset yleisen rynnä- 
kön. He pystyttivät tikapuita * linnan muurien kupeille ja 
kiipesivät niitä myöten ylös. Tykit jyrisivät ja nuolet vin- 
kuivat ilmassa. Kolme linnan tornia oli ammuttu rikki ja 
neljäs oli täynnä vihollisia. Jo näytti kaikki olevan hukassa, 
kun äkkiä kuului kauhea pamaus ja torni, joka oli täynnä 
vihollisia, lensi ilmaan. Viholliset säikähtivät kovasti ja 
pakenivat alas muureilta. Knuutti Posse väkineen ryntäsi 
heidän jälkeensä ja tappoi heistä suuren joukon. Muutaman 
päivän kuluttua jättivät venäläiset leirinsä ja peräytyivät koti- 
maahansa. Viipuri oli pelastettu. 

Tätä tapausta on sanottu Viipurin pamaukseksi. Rä- 
jähdys oli syntynyt siten, että Posse oli pannut rutftia linnan 
tornin alle ja sytyttänyt sen oikealla hetkellä palamaan. Mutta 

kansa kertoi kummallisia tarinoita Knuutti Possesta ja Viipu- 
rin pamauksesta. Häntä pidettiin loitsijana, joka mahtavilla 
noitakeinoilla oli saattanut viholliset pakenemaan. 

Venäläiset tekivät vielä sen perästä useampia hävitys- 
retkiä Suomeen. Vasta monen vuoden perästä saatiin pysy- 
väinen rauha toimeen. 



Piispa Arvid Kurki ja katoolisen ajan loppu- 
Tanskan kuninkaat tahtoivat yhä. vielä Kalmarin liiton 
perustuksella hallita Ruotsissa ja Suomessa. Mutta Euotsin 
kansa ei heistä huolinut, vaan valitsi itselleen omia valtion- 
hoitajia. Tästä syntyi sota ja rauhattomuus. Tanskalainen 
laivasto hävitti julmasti Suomen rannikoita. 

Eräänä sumuisena Elokuun yönä v. 1509 purjehti tans- 
kalainen laivastonpäällikkö Otto Bud kaikessa hiljaisuudessa 
Aurajokea ylös ja nousi maalle Turun kaupungissa. Kun 
turkulaiset sinä yönä heräsivät, niin vallitsi heidän kaupun- 
gissaan hävityksen kauhistus. Paljon ihmisiä surmattiin ja 
tuomiokirkkokin ryöstettiin. Väkivalta ei jäänyt rankaise- 
matta. Otto Rudista kerrotaan, ettf ei hän sen perästä saa- 
nut rauhaa yöllä eikä päivällä. Omatunto nuhjcli häntä Her- 
ran temppelin häpäisemisestä. Viimein lähti hän katumus- 
puvussa rukoilemaan armoa Vapahtajan haudalle Jerusalemiin, 
mutta kuoli tällä matkalla. 

Viimeinen Ruotsin valtionhoitajista oli Steen Siuure nuo- 
rempi. Hän torjui talonpoikien avulla miehuullisesti tanska- 
laisten hyökkäykset. Vuonna 1520 tuli Tanskan kuningas 
Kristian uudestaan sotajoukolla Ruotsiin. Steen Stuure nuo- 
rempi meni häntä vastaan, mutta kaatui taistelussa. Nyt val- 
loittivat tanskalaiset Ruotsin ja Suomen. 

Maamme piispana oli silloin Arvid Kurki, syntyisin jo 
mainitusta vanhasta suomalaisesta aatelissuvusta. Arvid piispa 
rakasti maataan ja suri sen onnetonta kohtaloa. Mutta hän 
tunsi olevansa liian heikko tehdäkseen muukalaisille vasta- 
rintaa. Kristian kuningas oli julma ja kavala. Hän päätti 

surmata kaikki ne Ruotsin ja Suomen . herrat, jotka olivat 
häntä vastustaneet. Sentähden kutsui hän heidät kruunaus- 
juhlaansa Tukholmaan. Arvid piispa ja useat muut jäivät 
kuitenkin juhlasta pois, sillä he aavistivat petosta. Keskellä 
kemuja Kristian vangitutti vieraansa ja mestautti heidät kau- 
pungin torilla. Tätä tapausta on sanottu Tukholman verilöy- 
lyksi ja Kristian kuningasta nimitettiin sen jälkeen »tyran- 
niksi.» 

Sanoma Tukholman verilöylystä herätti yleistä kauhua 
ja vihaa Ruotsissa ja Suomessa. Eräs nuori aatelismies, Kus- 
taa Vaasa, nostatti Ruotsin kansan aseisiin. Piispa Arvid 
Kurki meni julkisesti Kustaa Vaasan puolelle. Koska tans- 
kalaiset kovasti ahdistivat Arvid piispaa, täytyi hänen paeta 
Ruotäin puolelle. Mutta hänen laivansa joutui haaksirikkoon 
ja upposi väkineen päivineen meren syvyyteen. Näin kuoli 
Arvid Kurki, Suomen viimeinen katoolinen piispa (1522). 

Tanskalaiset kartoitettiin pian sen jälkeen Ruotsista ja 
Suomesta. Kiitollinen Ruotsin kansa valitsi Kustaa Vaasan 
kuninkaakseen v 1523. 



IV. 

Uskonpuhdistuksen aika. 

1523-1617. 



Uskonpuhdistus. 

Enemmän kuin tuhat vuotta oli katoolinen kirkko kan- 
soja jojjtanut. Se oli opettanut ihmisiä järjestykseen ja pois- 
tanut heistä paljon raakuutta. 

Mutta katoolinen kirkko oli samalla langennut suuriin 
erhetyksiin, Rooman paavit opettivat, että Jumala oli anta- 

nut heille kaiken vallan maan päällä niin hyvin maallisissa 
kuin hengellisissäkin asioissa. Paavit ja piispat elivät komeata 
ja ylellistä elämää. He möivät synninpäästöä rahasta ja vai- 
nosivat kaikkia, jotka heidän oppiaan epäilivät He kielsivät 
kansaa lukemasta Raamattua. He eivät myöskään suosineet 
kansan sivistystä, sillä he pelkäsivät, etfeivät ihmiset taipuisi 
heidän valtansa alle, jos yleinen oppi ja valistus pääsisi kan- 
soihin leviämään. 

Saksanmalla alkoi v. 1517 eräs hurskas ja oppinut 
munkki, Martti Luther, rohkeasti saarnata paavinuskon vää- 
rinkäytöksiä vastaan, perustaen oppinsa raamattuun. Suuri 
osa Saksan kansaa hylkäsi silloin paavinuskon ja omisti it- 
selleen sen puhdistetun opin, jota Luther opetti. Muissakin 
maissa ilmestyi uskonpuhdistajia. Puhdistetun opin tunnus- 
tajia nimitettiin protestanteiksi eli evankeelisiksi. 

Uskonpuhdistus levisi pian Ruotsiin ja Suomeen. Ku- 
ningas Kustaa Vaasa asettui uuden opin puolelle. Vuonna 
1527 pidettiin valtiopäivät Vesteroosin kaupungissa Ruotsissa. 
Siellä päätettiin, että puhdistettua oppia vapaasti saataisiin 
saarnata koko valtakunnassa. 

Ensimmäinen, joka saarnasi puhdistettua oppia Suo- 
messa, oli eräs nuori ja oppinut mies nimeltä Pietari Sär- 
kilahti. Hän oli käynyt Saksanmalla ja siellä kuullut Lut- 
herin opetusta. Kotiin tultuaan, rupesi hän innokkasti us- 
konpuhdistusta levittämään. Kansa kuunteli kummastuksella 
hänen voimakasta puhettaan. Näin selvästi ei ollut vielä 
kukaan sille saarnannut. 



Mikael Agrikola. 

Piispa Martti Skytte. Kun piispa Arvid Kurki 
laivoineen vajosi meren syvyyteen, niin ei vielä kukaan Suo- 
messa osannut aavistaa, että paavinuskon aikakin oli lopussa. 
Muutamia vuosia hänen kuolemansa jälkeen määrättiin Martti 
Skytte Suomen piispaksi. Hän oli lempeä mies ja uuden 
opin suosija, vaikk'ei hän koskaan julkisesti siihen kä 

Martti Skytte " >lähetti- omalla kustannuksellaan monta 
Suomen nuorukaista Saksanmaalle kuulemaan Lutherin ope- 
tusta. Yksi näistä nuorukaisista oli Mikael Agrikola. Hän 
oli köyhä kalastajan poika, mutta osoitti jo lapsena suurta 

Mikael Agrikolan Aapiskirjan alkusivu. 

opinhalua. Tultuaan kotimaahansa, pääsi Agrikola Turun 
koulun rehtoriksi. 

Suomalaisen kirjallisuuden alku. Silloin ei 
vielä löytynyt ainoatakaan kirjaa suomenkielellä. Mikael 
Agrikola käsitti, jettfei kansa voinut uskontoaan ymmärtää, 



Digitized by 



J 



39 

elPei se saisi lukea Raamattua omalla kielellään. Ensin oli 
Suomen katisa opetettava lukemaan. Agrikola kirjoitti sen- 
vuoksi Aapiskirjan. Se painettiin v. 1542 ja oli ensimmäinen 
kirja Suomen kielellä. 

Agrikola jatkoi sitten uutterasti työtään, joka on tuot- 
tanut niin suurta siunausta Suomen kansalle. Hän suomensi 
Uuden Testamentin v. 1548 ja osia Vanhasta • lestameiäista. 
Tämän lisäksi kirjoitti hän vielä Katkismuksen, lavean : Ru- 
Icouskirjan ja muitakin kirjoja. Mikael Agrikola on siis suo- 
malaisen kirjallisuuden isä ja perustaja. 

Uskonpuhdistuksen voitto Suomessa, Kun 
vanha piispa Martti Skytte kuoli, tuli Mikael Agrikola hänen 
seuraajakseen. Vuonna 1554 jaettiin Suomi kahteen hiippa- 
kuntaan. Agrikola määrättiin Turun hiippakunnan piispaksi. 
Toinen piispa asui Viipurissa. Sinne määrättiin Paavali 
Juusten, hänkin niitä nuorukaisia, jotka Martti Skytte oli lä- 
hettänyt Saksaan oppimaan. 

Molemmat nämä piispat vaikuttivat innokkasti toimes- 
saan. Kirkoissa ruvettiin pitämään jumalanpalvelusta kan- 
san omalla kielellä. Uskonpuhdistus juurtui Suomessa hiljaa 
ja rauhallisesti. Ei ketään vainottu hänen uskonsa tähden. 
Vanhat ihmiset riippuivat vielä kiinni paavinuskon menoissa. 
Mutta nuori kansa omisti itselleen uuden opin. 

Mikael Agrikola ei saanut kauan olla piispana. Hän 
kuoli jo v. 1557. Suomen kansa on aina kunnioittava hänen 
muistoaan. Suurten sotapäällikköjen urostyöt unohtuvat, 
•mutta tämän köyhän kalastajan pojan nimi ei tule koskaan 
unohtumaan kansamme mielestä. 



' Kuningas Kustaa Vaasa (1523—1560), 

'Kustaa Vaasan toimet katoolista kirkkoa 
vastaan. Kustaa Vaasa oli vapauttanut maansa vieraan 
vallan ikeestä. Kuninkaana hallitsi hän voimalla ja viisau- 
della. Olemme jo kertoneet, kuinka Kustaa kuningas auttoi 
uskonpuhdistuksen tuloa valtakuntaansa. Piispat olivat paa- 

vinuskon aikana eläneet niinkuin itsenäiset ruhtinaat. Nyt 
täytyi heidän totella maallista esivaltaa. Suomessakin hävi- 
tettiin Kuusiston vanha linna, joka rauhattomina aikoina oli 
ollut Turun piispojen turvana. 

Kirkoilta ja luostareilta otti kuningas pois heidän liiat 
rikkautensa. Luostarit jäivät autioiksi, kuin ei kukaan enää 
tahtonut ruvety munkiksi eikä nunnaksi. Kauimmin säilyi 
.Naantalin luostari. Sen viimeinen johtajatar, Pirjetta Kurki, 
kuoli vasta v. 1577. 

Kustaa Vaasan hallitustoimet. Kustaa kunin- 
> gas valvoi ankaralla kädellä, 

ett 'eivät korkeat herrat saa- 
neet tehdä talonpojille vää- 
ryyttä. Silloin ei vielä löyty- 
nyt kestikievareita maassam- 
me. Kun mahtavat aatelis- 
herrat matkustivat, ottivat he 
' usein ilmaiseksi kyytihevosia 
I talonpojilta ja vaativat yielä 
päälle päätteeksi ruokaa pal- 
velijoilleen. Kustaa kunin- 
gas kielsi kovasti sellaisen 
väkivallan. Kerrankin kir- 
joitti hän Suomen rikkaim- 
Kustaa Vaasa. malle herralle, Eerikki Fle- 

mingille : »jos ette lakkaa lait- 
tomasti vaatimasta kyytiä ja kestitsemistä, niin menetätte osan 
läänityskartanoistanne että paukkaa.» Ja kuningas panikin 
uhkauksensa toimeen. 

Suomen kauppa ulkomaan kanssa oli vielä tähän aikaan 
saksalaisten hansakauppiaiden käsissä. Kustaa Vaasa kielsi 
hansakauppiaita tänne tulemasta ja behoitti Suomen kaup- 
piaita itse purjehtimaan ulkomaille. Vuonna 1550 perusti 
hän Helsingin kaupungin ja antoi sille suuria oikeuksia. 

Siihen aikaan löytyi Suomessa vielä paljon erämaita, 
joissa ei ihmisiä asunut. Kustaa kuningas otti nämä erä- 
maat kruunulle ja toimitti niihin uutisasukkaita . Savon- 

maalta. Näin tulivat Keski-Suomen ja Oulunjärven seudut 
asutuiksi. 

Kustaa kuningas hallitsi alamaisiaan niinkuin omia lap- 
siaan. Hän piti huolta pienimmistäkin asioista. Hän mää- 
räsi tarkasti, kuinka suuren palkan talonpoika sai antaa ren- 
gilleen, kuinka suuren hinnan kauppamies sai ottaa tavaras- 
taan ja kuinka monta ruokalajia aatelismies' sai tarjota vie- 
railleen tyttärensä häissä. Meidän aikanamme ei hallitus 
sekaannu sellaisiin asioihin. 

Kun Kustaa Vaasa v. 1560 kuoli, niin jätti hän sen 
maineen jälkeensä, että hän oli ollut valtakunnan parhaimpia 
hallitsijoita. 



Eerikki kuningas ja Juhana herttua. 

Veljesriita Eerikki kuninkaan ja Juhana 
herttuan välillä* Ennen kuolemaansa jakoi Kustaa Vaasa 
valtakuntansa kolmen poikansa välillä. Vanhin heistä, Eerik- 
ki, tuli kuninkaaksi. Nuoremmat pojat, Juhana ja Kaarlo, 
saivat herttuan arvonimen. Heidän täytyi kuitenkin totella 
Eerikki kuningasta yliherranaan. 

Juhana oli saanut Suomen herttuakunnakseen. Pian 
syntyi veljesten välillä viha ja eripuraisuus. Eerikki pelkäsi, 
että Juhana tahtoi tehdä Suomen itsenäiseksi valtakunnaksi. 
Juhana oli nainut Puolan kuninkaan sisaren, Katariina Ja- 
gellottaren. Tämä naiminen suututti Eerikki kuningasta, sillä 
hän oli sodassa Puolan kuninkaan kanssa. Katariina oli sitä 
paitsi uskonnoltaan katoolilainen. 

Mutta Juhana herttua ei huolinut veljensä vihasta, vaan 
toi kauniin puolisonsa Suomeen. Maamme korkeat aatelis- 
herrat ja rouvat kokoontuivat nuoren herttuansa hoviin osoit- 
tamaan hänelle kunnioitusta. Turun vanhassa linnassa vie- 
tettiin silloin loistavia juhlia. 

Mutta pian muuttui ilo suruksi, kun Ruotsista ^uli sa- 
noma, että Eerikki kuningas valmisti sotaa veljeään Astaan. 
Kun kansa tapansa mukaan kokoontui Heikinmarkjtinoille 

Turkuun, niin piti Juhana herttua väkijoukolle suomenkieli- 
sen puheen ja kysyi, tahtoivatko suomalaiset auttaa häntä 
Eerikki kuningasta vastaan. Kansa lupasi tämän tehdä. 

Kohta sen jälkeen tulikin Eerikin sotajoukko Suomeen 
ja piiritti Turun linnan, johon Juhana herttua oli sulkeutu- 
nut. Linna valloitettiin ja Juhana herttua puolisoinen vie- 
tiin vankina Ruotsiin (1563). 

Kaarina Maununtytär. Eerikki kuninkaan hen- 
kivartija-väessä palveli eräs Maunu niminen sotamies. Hä- 
nellä oli kaunis ja älykäs tytär nimeltä Kaarina. Kuningas 
mieltyi Kaarina Maununtyttäreen ja kasvatti häntä hovinei- 
tosiensa joukossa. Viimein otti Eerikki hänen puolisokseen 
ja köyhästä henkivartijan tyttärestä tuli näin koko valtakunnan 
kuningatar. Kaarina Maununtytär oli lempeäluonteinen ja 
lohdutti kuninkaallista puolisoaan synkkinä epätoivon hetkinä. 

Eerikki kuningas epäili alamaisiaan ja luuli, että he 
vehkeilivät häntä vastaan. Paljaasta epäluulosta murhautti 
hän monta ylhäistä Ruotsin herraa. Pian katui hän taas 
julmat tekonsa ja oli vähällä joutua mielenvikaan omantun- 
non vaivoista. Hän katui käytöstään veljeäänkin, Juhana 
herttuaa, kohtaan ja laski hänet vankeudesta. Vapaaksi 
päästyään, nosti Juhana herttua kuitenkin kohta kapinan 
veljeään vastaan. Kaikki luopuivat Eerikki kuninkaasta, hän 
pantiin nyt vuorostaan vankeuteen ja Juhana herttua tuli 
Ruotsin kuninkaaksi (1568). Kuninkaana kutsuttiin häntä 
Juhana lll.si 

Yhdeksän pitkää vuotta istui Eerikki kuningas vankeu- 
dessa. Häntä kuljetettiin linnasta linnaan ja kohdeltiin huo- 
I* nosti.. Viimein hänet myrkytettiin. 

> Kaarina Maununtytär oli ensi aikoina saanut olla Eerik- 

ki kuninkaan luona vankeudessa. Mutta sittemmin eroi- 
tettiin puolisot toisistaan. Kaarina kuningattarelle annettiin 
Liuksialan kartano Kangasalan pitäjässä Suomessa. Siellä 
eli hän monta kymmentä vuotta. Kaukana maailman me- 
nosta ajatteli hän Eerikki kuningasta ja ihmisonnen katoa- 
vaisuutta. Kuoltuaan haudattiin Kaarina Maununtytär Tu- 
run tuomiokirkkoon. 

Juhana IILn aika (1568— 1592). 

Sisälliset olot. Juhana kuningas oli katoolilaisen 
puolisonsa vaikutuksesta alkanut taipua paavinuskoon. Hän 
tahtoi, että jumalanpalvelusta kirkoissa ruvettaisiin viettämään 
paavinuskon menoilla. Toiset papit noudattivat kuninkaan 
tahtoa! Mutta suurin osa papistoa ja kansa sitä vastusti. 
Tästä syntyi paljon riitoja. 

Suomessa juurtui uskonpuhdistus huolimatta näistä ku- 
ninkaan hankkeista. Piispa Paavali Juusten ja muut oppi- 
neet miehet jatkoivat menestyksellä Mikael AgrikoJan työtä. 
Turun koulun johtaja, Jaakko Finno eli Suomalainen, sepitti 
ensimmäisen suomalaisen Virsikirjan. 

Muutamia vuosia piispa Paavali Juustenin kuoleman 
jälkeen yhdistettiin Suomen molemmat hiippakunnat taas yh- 
teen. Maamme piispaksi määrättiin silloin Eerikki Sorolainen 
(1583 — 1625). Häntä on pidetty suomalaisen kirjallisuuden 
toisena perustajana. Hänen tärkein työnsä oli lavea Postilla 
eli saarnakirja, jonka hän täydellisesti julkaisi painosta elä- 
mänsä loppuvuosina. Tämä kirja tuli kansalle niin rakkaaksi, 
että sitä luettiin vielä kaksisataa vuotta Eerikki piispan kuo- 
leman jälkeen. 

Sota Venäjän kanssa. Juhana kuninkaan halli- 
tusaika oli rauhaton aika Suomelle. Ruotsalaiset olivat jo 
Eerikki kuninkaan aikana valloittaneet Vironmaan. Mutta 
venäläiset tahtoivat hekin tätä maata omakseen. Siitä syn- 
tyi Juhana kuninkaan aikana Ruotsin ja Venäjän välillä 
pitkä sota, joka kesti enemmän kuin 20 vuotta. 

Suomi hävitettiin tämän sodan aikana hirveällä tavalla. 
Sotaa oli muutamia vuosia käyty vaihtelevalla onnella, kun- 
nes ranskalainen Pontus de la Gardie tuli Juhana kunin- 
kaan sotavoimien ylipäälliköksi. Hän oli taitava päällikkö 
ja nyt kääntyi sotaonni ruotsalaisten puolelle. Pontus herra 
valloitti v. 1580 Käkisalmen linnan ja koko Itä-Karjalan 
venäläisiltä. Sitten vallpitti hän melkein koko Inkerinmaan- 
kin. Nämä voitot olivat suureksi osaksi saavutetut Suomen 

soturien urhollisuudella. Ikäänkuin palkaksi siitä koroitettiin 
Suomi Suuriruhtinaanmaan arvoon (1581). 

Varsinainen rauha tehtiin vasta v. 1595 Täysinässä. 
Euotsi sai siinä pitää Vironmaan. Mutta Inkerinmaa ja Itä- 
Karjala annettiin takaisin Venäjälle. Näin loppui tämä pitkä 
sota, joka oli tuottanut Suomelle niin monta kärsimystä. 



Nuijasodan ajat 

Upsalan kokous ja kuningas Siigismund. 

Juhana kuninkaalla oli yksi ainoa poika, nimeltä Siigismund., 
Hän oli jo lapsesta kasvatettu katoolisessa uskossa. Siigis- 
mund valittiin Puolan kuninkaaksi, koska hänen äitinsä oli 
siitä maasta kotoisin. Isänsä kuoltua peri hän Ruotsin val- 
takunnan kruunun. 

Siigismund oleskeli vielä*Puolassa. Mutta Ruotsissa ja 
Suomessa pelättiin kovasti, että hän jälleen toisi katoolisen 
uskon maahan. Kuninkaan setä, Kaario herttua, piti sentäh- 
den v. 1593 suuren kokouksen, jota pn sanottu Upsalan ko- 
koukseksi Piispa Eerikki Sorolainen saapui Suomesta tähän 
kokoukseen. Upsalan kokouksessa julistettiin Lutherin puh- 
distettu oppi valtakunnan uskonnoksi. Se oli uskonpuhdis- 
tuksen täydellinen voitto Ruotsissa ja Suomessa. Vielä teh- 
tiin sekin päätös, että Kaarlo herttuan tuli hoitaa hallitusta 
valtakunnassa, jos kuningas asui Puolassa. 

Tultuaan Ruotsiin, täytyi Siigismundon valalla vahvistaa 
Upsalan kokouksen päätökset Hän teki sen vastenmielisesti 
ja lähti takaisin Puolaan. Viekkaat Jesuiitta-munkit sanoivat 
kuninkaalle, etfei hänen tarvinnut sellaista valaa pitää. 

Klaus Fleming ja nuijasota. Ennen lähtöään 
määräsi Siigismund kuningas uskollisimman puolustajansa, 
Klaus Flemingin maaherraksi Suomeen ja koko valtakunnan 
laivaston päälliköksi. Fleming suku oli maamme vanhimpia 
ja mahtavimpia aatelissukuja. Klaus herra oli kohonnut val- 
takunnan korkeimpiin arvoasteisiin. Talonpoikia kohtaan oli 
hän tyly ja ankara. 

Klaus Fleming kokosi Suomeen paljon sotaväkeä, ollak- 
seen valmis auttamaan Siigismund kuningasta, jos Kaarlo 
herttua tekisi kapinan häntä vastaan. Siihen aikaan ei vielä 
ollut sotamiehillä erityisiä kasarmeja, vaan heidät majoitettiin 
ympäri pitäjiä talonpoikien taloihin. Tämä oli talonpojille 
suuri rasitus. Heidän täytyi elättää sotamiehiä ja nämä teki- 
vät usein paljon pahaa. 

Pohjanmaalla oli kansa vapautettu majoituksesta. Tästä 
huolimatta lähetti Klaus Fleming sinnekin sotamiehiä. Talon- 
pojat kyllä valittivat, että heille tehtiin vääryyttä, mutta Klaus 
herra ei ottanut näitä valituksia korviinsa. Silloin kääntyivät 
he Kaarlo herttuan puoleen ja hän kehoitti heitä vastusta- 
maan väkivaltaa väkivallalla. 

Myöhään syksyllä v. 1596 syttyi Pohjanmaalla kapina. 
Kaikki siellä olevat sotamiehet, jotka eivät ennättäneet pakoon, 
surmattiin. Kapina levisi kohta yli koko Suomen. Kaikkialla 
olivat talonpojat tyytymättömät Klaus Flemingin kovaan hal- 
litukseen. Tätä sotaa on sanottu nuijasodaksi 

Talonpojilla oli tarkoitus valloittaa Turun linna ja ottaa 
Klaus Fleming vangiksi. Tämä ei onnistunut. Klaus herra 
meni heitä vastaan ja voitti heidän joukkonsa toisen toisensa 
jälkeen. Yhtä talonpoikain pääjoukkoa johti Jaakko Ilkka, 
kotoisin Pohjanmaalta. Ilkan joukko voitettiin uudenvuoden 
yönä 1597 Nokian kartanolla, lähellä sitä paikkaa, missä nyt 
on Tampereen kaupunki. Viimeinen ja ratkaiseva taistelu 
oli Santavuorella Ilmajoen pitäjässä. Sielläkin joutuivat 
talonpojat tappiolle. Kaikkiaan oli nuijasodassa kaatunut 
enemmän kuin 3,000 talonpoikaa. 

Klaus Fleming kuoli äkkiä näiden tapausten jälkeen. 
Talonpojat sanoivat, että Jumala oli kuullut kansan huokauk- 
set ja kutsunut heidän sortajansa tuomioistuimensa eteen. 



Kuningas Kaarlo IX (1600— 1611). 

Siigismund kuningas tuli sotajoukolla Euotsiin kukista- 
maan Kaarlo herttuan valtaa. Mutta kansa liittyi lujasti hert- 

tu^n puolelle. Siigismurtd voitettiin ja karkoitettiin maasta. 
Sitten purjehti Kaarlo herttua Suomeen ja voitti täälläkin 
vastustajansa. Hän rankaisi heitä ankaruudella. Suomessa 
mestattiin hänen käskystään monta ylhäistä herraa, jotka oli- 
vat pitäneet Siigismundon puolta. 

Herttua tuli nyt Ruotsin ja Suomen kuninkaaksi Kaarlo 

IX: n nimellä (1600). 

Suomessa vallitsi tähän 
aikaan suuri epäjärjestys. 
Voudit ja muut kruunun 
virkamiehet ottivat talonpo- 
jilta liikoja veroja ja tekivät 
kansalle paljon vääryyttä. 
Oli tullut oikein tavaksi sa- 
noa, että Suomessa käyvät 
kaikki asiat hullusti. Kaarlo 
kuningas antoi säälimättä 
hirttää sellaiset petolliset vir- 
kamiehet. Tämä [ oli ankara 
Kaarlo ix. rangaistus. Mutta Suomen 

talonpojat rakastivat kunin- 
gasta, joka näin ankarasti valvoi köyhän kansan etua. 

Kaarlo kuninkaan aikana syttyi sota Ruotsin ja Venäjän 
välillä. Ruotsin mainio sotapäällikkö^ Jaakko de la Qaräie, 
valloitti tässä sodassa Käkisalmen linnan ja Inkerinmaan 
venäläisiltä. Suomalaiset nimittivät Jaakko herraa »Laiskaksi 
Jaakoksi», koska hän heidän mielestään kävi sotaa liian 
hitaasti. Sen teki hän varovaisuudesta, sillä hän ei tahtonut 
tarpeettomasti saattaa sotajoukkoaan vaaraan. 

Kaarlo kuningas kuoli ennen sodan loppumista (1611). 
Häntä seurasi valtaistuimella hänen poikansa, sankarikuningas 
Kustaa II Aadolf (1611—1632). 

V. 

Suomi Ruotsin mahtavuuden aikana. 

1617-1721. 



Kuningas Kustaa II Aadolf. 

Jo aikaisin osoitti Kus- _ 

taa Aadolf erinomaisia luon- 
nonlahjoja. Hänessä aaui nuo- 
ruuden uljas rohkeus, miehuu- 
den lujuus ja vanhuuden vii- 
saus. Harras jumalanpelko 
ja palava rakkaus totuuteen 
ohjasivat hänen toimiaan. 
Kustaa Aadolfista tulikin ai- 
kansa jaloin hallitsija ja suu- 
rin sotasankari. Vihollisetkin 
häntä kunnioittivat. Mutta 
suomalaiset ja ruotsalaiset ra- 
kastivat nuorta kuningastaan 

ja olivat valmiit seuraamaan Kustaa ii Aadolf. 

häntä vaikka kuolemaan. 

Kun Kustaa Aadolf tuli hallitukseen, oli valtakunta 
sangen vaarallisessa tilassa. Se oli kuningas Kaarle IX:n 
aikana joutunut sotaan kaikkien naapurimaitten kanssa. Kus- 
taa Aadolf päätti nämä sodat onnellisesti. 

Venäjän sota päättyi Stolbovan rauhassa 1617. Venäjä 
luovutti silloin Käkisalmen läänin ja Inkerinmaan Euotsille. 
Asukkaat niissä maakunnissa olivat suomalaisia. He pääsi- 
vät nyt muun Suomen yhteyteen, josta he niin monta vuo- 
sisataa olivat eläneet erillään. Näin kasvoivat 'he jälleen 
kiinni omaan kansaansa. 

Puolassa hallitsi vielä kuningas Siigismund, joka aika- 
naan oli karkoitettu Euotsin valtakunnasta. Hänen kanssaan 

täytyi Kustaa Aadolfin käydä pitkällistä sotaa. Mutta tämä- 
kin sota saatiin onnellisesti päättymään. Puolan täytyi luo- 
vuttaa Ruotsille Vironraaa ja Liivin maa. 



Suomen tila Kustaa II Aadolfin aikana. 

Keskellä sodan pauhinaa ennätti Kustaa Aadolf aina 
ajatella valtakuntansa sisällistäkin vaurastumista. Suomessa 
kävi hän useampia kertoja. Vuonna 1616 piti kuningas val- 
tiopäiviä Helsingissä ja suomalaiset saivat silloin yksin päät- 
tää tärkeistä asioista, jotka koskivat, koko valtakuntaa. 

Kustaa Aadolfin aikana perustettiin Turkuun hovioikeus 
v. 1623. Se oli tärkeä parannus, sillä nyt saatiin Suomeen 
ylioikeus, joka saattoi korjata alioikeuksien tuomiot Tuoma- 
rien virat olivat siihen aikaan usein hyvinkin huonoissa kä- 
sissä. EU'ei tuomari itse tahtonut hoitaa virkaansa, niin sai 
hän palkata niin sanotun »lainlukijan» sijaansa. Nämä lain- 
lukijat olivat tavallisesti oppimattomia miehiä. He ottivat 
usein lahjoja ja langettivat vääriä tuomioita. 

Tähän aikaan perustettiin maahamme kolme uutta kau- 
punkia: Uusikaupunki, Uusi-Kaarlebyy ja Kokkola. Suo- 
men kaupungit olivat silloin sangen pieniä. Turussa, maamme 
silloisessa pääkaupungissa, oli noin 6,000 asukasta. Sitä lä- 
hinnä oli Viipuri. Ainoastaan Turun ja Viipurin kauppiaat 
saivat harjoittaa kauppaa ulkomailla. Näitä kaupunkeja sa- 
nottiin »tapulikaupungeiksi». Kun maalaiset toivat viljaa tai 
muita luonnontuotteita kaupunkiin, täytyi heidän maksaa tul- 
lia kaupungin portilla. 

Vanhan piispan Eerikki Sorolaisen kuoltua, määräsi ku- 
ningas erään ruotsalaisen miehen Iisakld Bothovius^en, Suo- 
men piispaksi (1627). Hän oli tavattoman ankara järjestyksen 
valvoja. Kovuutta tarvittiinkin, sillä maamme kirkollisissa 
asioissa vallitsi suuri epäjärjestys. Papit olivat oppimattomia. 
Moni heistä oli langennut juoppouteen ja muihin paheisiin. 
Piispa Rothovius'en toimesta perustettiin Turkuun gymnaasio 
v. 1630, etupäässä pappissivistyksen kohottamiseksi. 

Sauri Saksan sota. 

Saksaa katoolinuskoinen keisari oli ruvennut kovasti 
vainoomaan protestantista eli evankeelista uskontoa maassaan. 
Evankeelisen opin tunnustajat tarttuivat aseisiin puolustaak- 
seen isäinsä uskoa, mutta joutuivat alussa tappiolle. Tätä 
sotaa on sanottu 30 vuoden sodaksi, sillä öitä kesti 30 vuotta. 

Viimeisessä hädässään pyysivät protestantit apua Ruot- 
sin kuninkaalta. Kustaa 7 Aadolf olikin valmis auttamaan 
uskonveljiään j$ nousi v. 1630 maalle Saksassa hyvin varus- 
tetulla sotajoukolla. 

Katoolisten vanha ja kokenut sotapäällikkö Tilly ei vielä 
koskaan ollut joutunut tappiolle sodassa. Keisari kutsui pil- 
kallisesti Kustaa Aadolfia »lumikuninkaaksi», joka pian oli 
sulava etelän auringonpaisteessa. BreitenfeldHn kentällä 
kohtasi Kustaa Aadolf ensi kerran Tillyn sotajoukon (1631). 
Syntyi tuima taistelu, jossa suomalaiset erinomaisesti kun- 
nostivat itseään. Tilly voitettiin perinpohjin ja hänen täytyi 
paeta. 

Seuraavana vuonna kohtasi Kustaa Aadolf toisfcn ker- 
ran Tillyn LecA-joen luona. 300 suomalaista kahlasi sjellä 
ensimmäisinä joen yli vihollista vastaan. Tässä taistelussa 
sai Tilly kuolinhaavan ja hänen joukkonsa hajosivat. 

Saksan keisari asetti nyt julman Wallenstein'in sota- 
joukkojensa ylipäälliköksi. Marraskuun 6 päivänä 1632 syn- 
tyi Lutzen'in kentällä ratkaiseva taistelu. Kustaa Aadolf 
eksyi sumussa ja ruudinsavussa keskelle vihollisten joukkoa 
ja sai siellä surmansa. Kun hänen hevosensa nähtiin juok- 
sevan pitkin sotamiesten rivejä ilman ratsastajaa, ymmärsivät 
kaikki, että sankarikuningas oli kaatunut. Suomalaiset ja 
ruotsalaiset ryntäsivät nyt hurjistuneina eteenpäin, kostaakseen 
rakkaan kuninkaansa kuolemaa. Ei kukaan voinut vastustaa 
heidän hyökkäystään ja vihollisten täytyi paeta. 

Kustaa Aadolf oli kohottanut maansa eurooppalaiseksi 
suurvallaksi. Hän oli uhrannut henkensä sorretun uskonva- 

Forsström, Suomen Historia. 4 



Digitized by 



Google 



50 



pe: 



ff 






Digitized by 



Google 



51 

pauden edestä. Sodassa piti hän ankaraa kuria. Hänen so- 
tamiehensä eivät saaneet tehdä väkivaltaa maan rauhallisille 
asukkaille. Taistelun alussa rukoili hän aina armoa kaiken 
voiton antajalta. 



30 vuoden sodan loppu. Kristiina kuningatar. 

Kustaa Aadolf oli sotaretkillään kasvattanut monta 
suurta sotapäällikköä, jotka veivät ruotsalaisia ja suomalaisia 
uusiin voittoihin. Sotaa kesti vielä 16 vuotta, kunnes se 
vihdoin päättyi Westfalin rauhassa v. 1648. Siinä myönnet- 
tiin protestanttisen opin tunnustajille täysi uskonvapaus. Ruotsi 
sai palkakseen maita ja kaupunkeja Pohjois-Saksassa. 

Uskollisina asetovereina olivat Ruotsin ja Suoman pie- 
net kansat taistelleet Euroopan mahtavimpia kansoja vastaan. 
Se oli jaloa taistelua omantunnon vapauden puolesta ja Ju- 
mala antoikin menestystä heidän aseilleen. 

Ruotsin silloinen väkiluku nousi vaan 900,000 henkeen 
ja Suomessa ei ollut kuin 400,000 asukasta. Suomalaiset 
muodostivat kuitenkin enemmän kuin kolmannen osan koko 
Ruotsin sotajoukosta. Suomalaiset nähtiin aina eturivissä, 
missä vaara oli suurin. Ystävät ylistivät ja viholliset pelkä- 
sivät heidän urhollisuuttaan. Heitä sanottiin haklcapeliitoiksi, 
koska heidän oli tapana tappelussa huutaa toisilleen »hakkaa 
päälle.» 

Kustaa Aadolfin tytär Kristiina (1632—1654) peri val- 
takunnan isältään. Hän oli silloin vielä lapsi ja holhoojahai- 
litusta johti viisas Akseli Oxenstjerna. Täysi-ikäisenä osoitti 
Kristiina suurta huikentelevaisuutta. Hän oli korkeasti oppi- 
nut, mutta häneltä puuttui vakavuutta ja ylevää mieltä. 

Pitkien sotien aikana oli valtakunnan aatelisto tehnyt 
suuria uhrauksia. Hallitus palkitsi aatelistoa antamalla sille 
niin sanottuja lahjoitusmaita. - Lahjoitusmaan omistaja sai 
talonpojilta kantaa sen veron, minkä he ennen olivat mak- 
saneet kruunulle. Kreiveille ja vapaaherroille lahjoitettiin 
kokonaisia pitäjiä. 

Kristiina kuningatar jakeli näitä lahjoitusmaita erittäin 
tuhlaavalla kädellä. Suurin osa koko Suomea joutui tällä 
tavoin aateliston käsiin. Valtion tulot sen kautta vähenivät 
ja talonpojat joutuivat orjamaiseen riippuvaisuuteen aatelis- 
herroista. 

Väsyneenä hallitukseen luopui Kristiina kuningatar 
kruunustaan v. 1654 ja eli loppuikänsä ulkomailla. Siellä 
luopui hän evankeelisesta uskostakin, jonka edestä hänen 
isänsä oli uhrannut henkensä. 



Kreivin aika. 

Suomi oli 30 vuoden so- 
dan aikana ruvennut entistä 
enemmän vetämään Ruotsin hal- 
lituksen huomiota puoleensa. 
Vuonna 1637 määrättiin tänne 
erityinen kenraalikuvernööri, 
jonka piti omin silmin tutustua 
maamme oloihin ja korjata sen 
puutteita. Tähän toimeen ni- 
mitettiin kreivi Pietari Brahe, 
joka oli syntyisin Ruotsin yl- 
häisimmistä suvuista ja jo nuo- 
rena oli kohonnut valtakunnan 
Pietari Brahe. korkeimpiin arvoasteisiin. 

Parempaa miestä ei olisi 
voitu löytää. Pietari Brahe oli 
valistunut ja harras kaikissa toimissaan. Vaivojaan säästä- 
mättä matkusti hän ympäri maatamme, ottaen tarkan selon 
kansan tilasta. Ei ollut sitä maakuntaa Suomessa, missä hän 
ei olisi käynyt. 

Suomi oli Pietari Brahe» mielestä kaikenlaatuisista luon- 
nontuotteista rikas maa. Taitoa vaan tarvittiin niiden käyt- 
tämiseen. Suurin epäkohta oli se, etfei maassa löytynyt 
yliopistoa, joka olisi voinut kasvattaa kelvollisia pappeja ja 

virkamiehiä kansalle. Pietarin Braheii toimesta perustettiin 
sentähden yliopisto Turkuun v. 1640. Turun gymnaasio 
muutettiin Viipuriin ja useampiin kaupunkeihin perustettiin 
pienempiä oppikouluja. 

Suomen yliopisto on tästä lähtien ollut maamme henki- 
sen elämän ahjona. Sieltä ovat ne miehet lähteneet, jotka 
ovat Suomen kansaa^ opettaneet ja johtaneet sitä edistyksen 
tiellä. Yliopiston ensimmäisiä hedelmiä oli se, että koko 
Pyhä Raamattu ilmestyi painosta Suomen kielellä v. 1642. 
Suomentamistyötä johti yliopiston professori Eskil Petraeus. 
Samana vuonna perustettiin yliopiston yhteyteen maamme 
ensimmäinen kirjapaino. 

Suomen kaupasta ja teollisuudesta piti Pietari Brahe 
suurta huolta. Tähän aikaan perustettiin maahamme monta 
uutta kaupunkia. Niistä mainittakoon Kristiina, Pietarsaari, 
Raahe ja Kajaani Pohjanmaalla, Hämeenlinna Hämeessä, 
Savonlinna ja Lappeenranta Savossa ja Sortavala Karjalassa. 

Kaksi eri kertaa, muutamia vuosia kerrallaan, oli Pietari 
Brahe Suomen kenraalikuvernöörinä. Suomen kansa nimit- 
tää tätä onnellista aikaa »kreivin ajaksi» ja muistelee kiitol- 
lisuudella kreivi Pietari Brahea, joka niin lämpimästi harrasti 
sen parasta. 



Kaarlo X Kustaan aika. 

Kun Kristiina kuningatar luopui kruunustaan, tuli hä- 
nen serkkunsa Kaario X Kustaa Ruotsin valtakunnan ku- 
ninkaaksi (1654 — 1660). Koko hänen hallitusaikansa kului 
sodissa. 

Puolassa hallitsi siihen aikaan kuningas Siigismundon 
poika. Hän vaati itselleen Ruotsin kruunua isänsä perintönä. 
Tästä syntyi verinen sota, jossa suomalaiset soturit taistelivat 
entisellä urhollisuudellaan kaukana kotimaastaan. 

Tanska ja Venäjä katsoivat nyt ajan sopivaksi hyökä- 
täkseen Ruotsin kimppuun. Vaikka Kaarlo X:n näin täytyi 
yhtaikaa taistella kolmea vihollista vastaan, niin suoriutui 

hän onnellisesti kaikista vaaroista. Puolalaiset voitettiin mo- 
nessa tappelussa. Äkkiarvaamatta teki kuningas jäätyneen 
meren yli rohkean retken Tanskaan ja pakoitti tämän vihol- 
lisensa rauhaan. Ruotsi sai tässä rauhassa Skandinavian 
niemimaan eteläisimmän osan, joka sitä ennen oli ollut Tans- 
kan hallussa. 

Venäläiset olivat keskellä näitä sotia hyökänneet Suo- 
meen v. 1656. He arvelivat voivansa helposti valloittaa mei- 
dän maamme, koska melkein kaikki vakinainen sotaväki täältä 
oli viety Puolaan. Mutta Suomessa oli siihen aikaan jokai- 
nen täysikasvuinen mies tottunut aseita käyttämään. Kun 
vihollinen hyökkäsi maahan, menivät talonpojat mies talosta 
sitä vastaan. Viipurissa tarttuivat lukiolaiset ja koulupojatkin 
miekkaan. Vihollisen täytyi peräytyä, kohdattuaan näin mie- 
huullista vastarintaa. Mutta Itä-Suomi ja Inkerimaa oli 
kauheasti hävitetty. 

Kaarlo X kuoli äkkiä v. 1660, jättäen valtakuntansa 
perinnöksi 5 vuotiaalle pojalleen Kaarlolle. 



Kaarlo XI. 

Holhoojahallitus ja kuninkaan ensimmäi- 
set hallitusvuodet. Koska Kaarlo XI isänsä kuollessa 
vielä oli lapsi, asetettiin holhoojahallitus hoitamaan valta- 
kuntaa kuninkaan alaikäisyyden aikana. Ensin teki holhoo- 
jahallitus rauhan valtakunnan vihollisten kanssa. Ruotsi sai 
pitää kokp entisen alueensa. 

Valtakunnan sisällisiä asioita eivät kuninkaan holhoojat 
yhtä suurella menestyksellä hoitaneet. He jakelivat tuhlaa- 
valla kädellä uusia lahjoitusmaita aatelistolle. Sitä paitsi lai- 
minlöivät he peräti nuoren kuninkaan kasvatuksen. 

Tultuaan täysi-ikäiseksi koetti Kaarlo XI ahkeralla 
työllä täydentää vaillinaisen kasvatuksensa.* Hänestä tulikin 
viisas ja hyvä hallitsija. 

Vuonna 1675 hyökkäsivät tanskalaiset Ruotsiin, valioit- 
taakseen takaisin ne maakunnat, jotka Kaarlo X Kustaa oli 

heiltä voittanut. Nuori kuningas meni vihollisia vastaan ja 
löi heidät LundHn tappelussa (1676). Suomalaiset osoittivat 
tässä tilaisuudessa entistä urhollisuuttaan. 400 suomalaista 
rakuunaa taisteli vihollisen ylivoimaa vastaan ja kaatui vii- 
meiseen mieheen. 

Iso reduktsiooni ja Kaarlo Xl:n loppuhal- 
litus. Olemme jo kertoneet niistä suurista lahjoitusmaista, 
jotka aikojen kuluessa olivat joutuneet aateliston haltuun. 
Suomessa esim. oli enemmän kuin toinen puoli koko maata 
aatelisten herrain käsissä. Valtion raha-asiat joutuivat rap- 
piolle, kun ei kruunu saanut 

noista lahjoitusmaista veroa. Sitä '*% - 

paitsi olivat talonpojat vähältä 
joutua aatelisherrojen orjiksi. 

Kaarlo XI päätti pelastaa 
maansa tästä onnettomasta ti- 
lasta. Valtiopäivillä v. 1680 sai 
kuningas aikaan sellaisen pää- 
töksen, että kaikki entiset lah- 
joitusmaat olivat otettavat ta- 
kaisin kruunulle. Tätä lahjoi- 
tusmaiden peruuttamista on sa- 
notti! isoto' reduktsiooniksi. Ku- 
ninkaan uskollisena neuvonan- 
tajana tässä vaikeassa toimessa _ ~ 
oli. suomalainen Klaus Herman- Kaarlo xi. 
ninpoika Fleming. 

Samoilla valtiopäivällä päätettiin, että kuningas tästä 
lähin olisi itsevaltias kaikissa toimissaan. Hänen ei enää 
tarvinnut kysyä kenenkään neuvoa valtakunnan asioissa, 
vaan sai ratkaista ne oman mielensä mukaan. 

Tämän jälkeen ryhtyi kuningas parantamaan valtakun- 
nan sotalaitosta. Maa jaettiin niin sanottuihin ruotuihin ja 
rustholleihin. Kuhunkin ruotuun kuului muutamia taloja, 
ja ne varustivat joko jalka- tai venemiehen valtakunnan so- 
taväkeen. Rusthollit olivat suurempia taloja, jotka asettivat 
ratsusotamiehen täysissä varusteissa. Upseerit saivat kruunun 

taloja virkataloiksi. Tätä sotalaitoksen järjestelmää sanottaa 
ruotujakolaitokseksi. 

Kaarlo XI viimeiset hallitusvuodet olivat Suomelle ko- 
vin onnettomat. Vuosina 1695 — 1697 turmeli halla kaiken 
kasvun ja seurauksena tästä oli kauhea nälänhätä. Vuonna 
1696 ei koko Suomessa saatu kuin muutamia tynnyreitä hal- 
lan vahingoittamaa viljaa. Ihmiset kulkivat kalpeina haäh- 
muina paikasta toiseen, hakien syömistä. Kaikki kelpasi sil- 
loin ruuaksi: ruoho, juuret, hiiret ja kuolleiden eläinten raa- 
dotkin. Kokonaisia pitäjiä joutui autioiksi. Suomessa oli 
siihen aikaan noin 500,000 asukasta. Niistä kuoli noin 
150,000 nälkään ja tauteihin. Se oli kovin nälänhätä, mikä 
koskaan on Suomen kansaa kohdannut. 

Kaarlo XI kuoli v. 1697. Aivan niinkuin Kustaa Vaasa 
ennen muinoin, oli hänkin isän tavalla hoitanut valtakun- 
taansa. Jälkimaailma on hänelle antanut sen kiitoksen, että 
hän oli Ruotsin parhaimpia hallitsijoita. 

Henkinen elämä ja tavat. 

Kuinka Suomen kansa tuli lukutaitoon. 

Turun piispanistuimella istui tähän aikaan kolme sangen mer- 
killistä miestä, Juhana lerserus (1658—1664) harrasti läm- 
pimästi kansan henkistä edistystä. Häntä seurasivat Juhana 
Gezelius vanhempi (1664 — 1690) ja tämän poika Juhqhu Ge- 
zelius nuorempi (1690 — 1718). Heidän kauttaan tuli lukutaito 
yleiseksi Suomen kansansa. 

Gezelius vanhempi määräsi, että pappien tuli säännölli- 
sesti pitää lukusijoja eli lukukinkereitä, joissa lasten luku- 
taitoa tutkittiin. Vuonna 1686 ilmestyi uusi kirkkolaki ja 
siinä määrättiin lukukinkerit pysyväisiksi. 

Juhana Gezelius vanhempi kirjoitti katkismuksen, jonka 
nimenä oli Lasten paras tavara. Sitä kirjaa ovat lapset tu- 
hansissa suomalaisissa kodeissa lukeneet. Hänen aikanaan 
ilmestyi myös uusi Raamatun suomennos. Gezelius nuo- 
rempi jatkoi isänsä työtä. Hänen aikanaan painettiin ensim-* 
mainen suomenkielinen virsikirja. 

Ajan luonne ja tavat. Tätä aikaa on sanottu 
oikeauskoisuuden ajaksi. Ihmiset riitelivät silloin paljon kris- 
tinuskon opinkappaleista, mutta unhoittivat näissä riidoissaan 
usein sisällisen parannuksensa. Tuon pintapuolisen oikeaus- 
koistiuden vastapainona oli Saksanmaalla ilmestynyt herän- 
näisyys eli pietismi. Tämä liike levisi Suomeenkin. Sen 
tunnustajat tahtoivat tehdä uskonnon eläväksi voimaksi ihmi- 
sessä, joka pyhittäisi kaikki hänen ajatuksensa ja tekonsa. 

Siihen aikaan olivat ihmiset vielä kovin taikauskoisia. 
Oppineetkin miehet luulivat, että löytyi noitia, jotka olrvat 
paholaisen kanssa liitossa. 
Turun kaupungissa poltet- 
tiin monta sellaista onnetonta 
ihmistä, joita epäiltiin noi- 
tuudesta. 

Yksityisen ihmisen va- 
paus oli monella tavalla ra- 
joitettu. Yhteiselämässä val- 
litsi jyrkkä säätyeroitus. Por- i 
värit ja talonpojat eivät saa- 
-neet käyttää niin hienoja 
vaatteita eikä pidoissaan syö- 
dä niin monta ruokalajia Juhana Gezelius vanhempi . 
kuin aatelisherrat. Kirkos- 
sakin tuli jokaisen istua säätynsä ja arvonsa mukaan: ylhäi- 
set ylempänä, alhaiset alempana. 

Kirkkokuri oli ankara. Joka tuli kirkkoon synnintun- 
nustuksen jälkeen, sai sakkoa. Joka kolmena pyhänä pe- 
räkkäin laiminlöi jumalanpalveluksen, sai kärsiä kirkonran- 
gaistusta. 



Kaarlo XII ja suuri Pohjan sota. 

Kaarlo XII ja Pietari I. Kaarlo XI jälkeen 
tuli hänen poikansa Kaarlo XII kuninkaaksi (1697 — 1718). 
Hänet julistettiin kohta täysi-ikäiseksi, vaikka hän vasta oli 

15 vuotias. Kaarlo XII oli rajuluontoinen ja itsepäinen. 
Ensimmäisinä hallitusvuosinaan huvitteli hän itseään karhun- 
jahdeilla ja muilla vaarallisilla leikeillä eikä paljon välittänyt 
hallitustoimista. 

Venäjällä hallitsi tähän aikaan Pietari I. Venäläiset 
olivat siihen asti eläneet omaa elämäänsä, eroitettuina muista 
sivistyneistä kansoista. Pietari I tahtoi saattaa maansa sivis- 
tyneen Länsi-Euroopan yhteyteen ja kohottaa sen ulkonaista 
mahtavuutta. Hän onnistuikin tässä pyrinnössään ja jälki- 
>A ' maailma on antanut hänelle 

nimen suuri. 

Pietari I tahtoi hank- 
kia Venäjälle sataman Itä- 
meren rannalla, josta se ko- 
konaan oli suljettu. Tämän 
sataman päätti hän valloit- 
taa Ruotsilta. Sentähden teki 
hän liiton Puolan ja Tans- 
kan kanssa, joilta Ruotsi en- 
nen oli valloittanut maita ja 
kaupunkeja. Liittolaiset ar- 
velivat, että heidän nyt olisi 
helpompi voittaa Ruotsia, kun 
siinä maassa oli niin nuori 
Kaarlo xii J a kokematon kuningas. 

Suuri Pohjan so- 
ta. Vuonna 1700 alkoivat Venäjä, Puola ja Tanska sodan 
Ruotsia^ vastaan. Kaarlo XII jätti nyt entiset huvituksensa 
ja lähti vihollista vastaan. Sota tuli tästä lähin hänen lem- 
pitoimekseen. 

Ensin purjehti Kaarlo XII Tanskaan ja pakoitti Tanskan 
kuninkaan rauhaan. Sitten meni hän venäläisiä vastaan, 
jotka olivat hyökänneet Inkerinmaahan, ja löi heidät Narvan 
tappelussa v. 1700. Venäläisiä oli viisi kertaa enemmän kuin 
ruotsalaisia ja suomalaisia, mutta he olivat harjaantumatto- 
mat ja joutuivat tappiolle. 

Kaarlo kuningas meni sitten Puolaa vastaan ja taisteli 
siellä monta vuotta, kunnes hän oli perin pohjin' voittanut 
puolalaiset, pakoittanut heidän kuninkaansa rauhaan ja eroit- 
tanut hänen virastaan. 

Nyt oli vaan Venäjä jälellä. Kaarlo XII marssitti sota- 
joukkonsa Sisä- Venäjään, aikoen lähteä valloittamaan Venäjän 
pääkaupunkia, Moskowaa. Tämä retki päättyi onnettomasti. 
Nälkä, vilu ja taudit tappoivat monta tuhatta hänen sotamie- 
histään. Alituisissa taisteluissa harvenivat heidän rivinsä. 
Viimein kohtasivat Kaarlo XII ja Pietari Suuri toisensa Pul- 
tavan kaupungin edustalla. Siinä syntyi ratkaiseva tappelu, 
jossa Kaarlo XII joutui tappiolle (1709). Osa hänen sota- 
joukostaan kaatui, toinen osa joutui vangiksi ja Kaarlo ku- 
ningas pääsi itse töin tuskin pakenemaan Turkinmaalle. 

Pultavan tappelu aikaansai suuren muutoksen Pohjois- 
Euroopan oloissa. Ruotsi kadotti nyt entisen mahtavuutensa 
ja sen sijaan nousi Venäjä mahtavimmaksi valtakunnaksi 
pohjoisilla mailla. 

Kaarlo XII oleskeli pakolaisena Turkin maalla viisi vuotta. 
Kun hän palasi takaisin, oli hänen valtakuntansa perikadon 
partaalla. Kaikki naapurimaat olivat julistaneet sodan Ruot- 
sia vastaan. Mutta Kaarlo oli liian ylpeä suostuakseen rau- 
haan. Viimein lähti hän sotaretkelle Norjaan ja kaatui siellä 
vihollisen luodin lävistämänä (1718). 

Kaarlo XII oli suuri sotasankari, mutta huono hallitsija. 
Sodassa taisteli hän aina eturivissä, missä vaara oli suurin. 
Hän kävi yksinkertaisesti puettuna, söi samaa ruokaa kuin 
sotamiehetkin eikä millään tavalla säästänyt itseään. Mutta 
valtakuntansa parasta hän ei valvonut. Hän ei tahtonut to- 
tella kenenkään neuvoa. Pitkittämällä tuota toivotonta sotaa 
saattoi hän valtakuntansa turmioon. 

Kaarlo XI oli käyttänyt itsevaltiuuttaan kansansa me- 
nestykseksi; Kaarlo XII käytti suurta valtaansa maansa 
vahingoksi. 

Ison vihan ajat, 

Venäläiset alkavat Suomea valloittaa. SilF- 
aikaa kuin Kaarlo XII retkeili vierailla mailla, etenivät venä- 
läiset askel askeleelta Suomea kohden. Pietari Suuri valloitti 
ensin Inkerinmaan ja perusti sinne Pietarin kaupungin val- 
takuntansa pääkaupungiksi (1703). Sitten valloitti hän Viron- 
ja Liivinmaan. ' , 

Suomi oli jotenkin turvaton, sillä täältä oli melkein 
kaikki vakinainen sotaväki viety pois kuninkaan armeijaan. 
Pultavan tappelun jälkeen rupesivat venäläiset todenteolla 
maatamme valloittamaan. Kuningas oli määrännyt kenraali 
Lybecker'in johtamaan Suomen puolustusta. Hän oli kerras- 
saan kelvoton tähän toimeen. 

Vuonna 1710 tuli suuri venäläinen sotajoukko Viipurin 
linnaa piirittämään. Puolen kolmatta kuukautta puolusti lin- 
nan varustusväki itseään vihollisen ylivoimaa vastaan. Vii- 
mein, kun suurin osa varustuksista oli ammuttu raunioiksi, 
antautui linna vihollisille. Samana vuonna valloittivat venä- 
läiset Käkisalmen linnan. 

Vuonna 1713 kulkivat venäläiset Kymijoen yli. Ku- 
ningas oli viimein eroittanut kelvottoman Lybeckerin yli- 
päällikkyydestä,' ja määrännyt Kaarlo Armfeltin hänen si- 
jaansa. Armfelt oli kyllä urhollinen ja taitava sotapäällikkö, 
mutta hänellä oli vähän sotaväkeä ja nekin huonosti varus- 
tettuja. Hänen täytyi peräytyä Pohjanmaalle. Napuen ky- 
län luona Ison Kyrön pitäjässä syntyi ratkaiseva tappelu, 
(1714). Siinä Armfelt voitettiin ja hänen sotajoukkonsa ha- 
joitettinL 

Iso viha. Nyt oli koko Suomi alttiina vihollisen hä- 
vitykselle. Kajaanin' linna oli ainoa paikka, mikä enää oli 
valloittamatta. 4,000 venäläistä alkoi piirittää linnaa, jota 
majuri Juhana Henriklä von Fieandt 50 vanhan sotamiehen 
kanssa puolusti. Kaksi kuukautta kesti piiritystä, ennenkuin 
linna saatiin valloitetuksi (1716). 

Suomi joutui nyt hirveän hävityksen alaiseksi. Suomen 
talonpojat koettivat tässä viimeisessä hädässään itse puolustaa 
isänmaataan. He liittyivät pieniin joukkoihin, valitsivat itsel- 
leen päälliköitä omasta keskuudestaan ja väjyivät vihollisia, 
missä vaan heitä tapasivat. Näitä vapaita talon poikaissotu- 
reita sanottiin sisseiksi eli kivekkäiksi. Viimeksi mainitun 
nimen olivat he saaneet eräästä inkeriläisestä Kivekäs nimi- 
sestä talonpojasta, joka ensin alkoi käydä tätä pikkusotaa. 

Venäläiset puolestaan kostivat armottomalla tavalla. 
Kyliä ja kaupunkeja poltettiin, ihmisiä tapettiin ,tai vietiin 
vangeiksi vieraaseen maahan. Koko Suomi oli melkein auti- 
oksi hävitetty. Kun rauhan tultua Saltvik'in kirkossa Ahve- 
nanmaalla ensi kerran vietettiin jumalanpalvelusta, niin lensi 
teiri poikineen alttarin luota, jonne se oli tehnyt pesänsä. 
Sudet tulivat niin rohkeiksi, että hyökkäsivät kyliin ja söivät 
ihmisiä. Yliopisto ja koulut olivat suljetut ja maamme kor-r 
keammat virkamiehet oleskelivat pakolaisina Ruotsissa. 

Tätä vainon ja kärsimyksen aikaa on Suomen kansa 
nimittänyt isoksi vihaksi. . Se oli ankarin koetuksen aika 7 
minkä kansamme koskaan on kestänyt. Mutta Suomen kansa 
ei sortunut, vaan luotti Jumalan Kaikkivaltiaan apuun, kun 
ihmiskäsi ei enää voinut sitä auttaa. Ja apu tulikin. 

Kun Kaarlo XII oli kaatunut, suostui Ruotsin hallitus 
viimein rauhaan. Se tehtiin Uudessakaupungissa v. 1721. Ve- 
näjä sai siinä Ruotsilta Inkerinmaan, Vironmaan ja Liivin- 
maan ynnä Viipurin kaupungin ja Laatokan rantamaat. Sii- 
hen loppui iso viha . ja samalla myös Ruotsin mahtavuuden 
aika. 

VI. 

Ruotsin vallan viimeinen aika. 

1721—1809. 



Vapauden aika. 

1721-1772. 



Kuningasvallan rajoittaminen. %^n\o XII 
kuoltua tuli hänen sisarensa Ulriikka Eleonoora hallitsijaksi. 
Hän luovutti pian hallituksen puolisolleen Freedrikki Llle 
(1720—1751). 

Kaarlo XII:lla oli ollut rajaton valta. Hän oli harjoit- 
tanut sitä valtakunnan vahingoksi. Nyt rajoitettiin kuninkaan 
valta. Hän ei saanut alkaa sotaa eikä tehdä rauhaa ilman 
valtiopäivien suostumusta. Valtiopäivät valitsivat neuvoskun- 
nan, joka hoiti maan hallitusta, ja tämän neuvoskunnan mieltä 
täytyi kuninkaan noudattaa kaikissa toimissaan. 

Valtiopäiville kokoontuivat kansan edusmiehet kaikista 
neljästä säädystä: aatelis-, pappis-, porvaris- ja talonpoikais- 
säädystä. Aatelissäädyllä oli siellä kuitenkin suurin sananvalta. 

Sitä aikaa, joka nyt seurasi, on nimitetty vapauden 
ajaksi. Kuninkaan valta oli silloin tosin rajoitettu, mutta 
valtiopäivillä vallitsi kovia puolueriitoja, kun oli niin monta 
käskijää ja jokainen tahtoi, että asiat menisivät hänen mie- 
lensä mukaan. 

Arvid Horn ja Suomen toipuminen ison 
viitan jälkeen. Ruotsin valtakunnan asioita ohjasi tähän 
aikaan suomalainen Arvid Horn. Hän oli nerokas mies ja 
ymmärsi, että valtakunta nyt ennen kaikkia tarvitsi rauhaa, 
voimistuakseen viimeisen pitkän sodan perästä. 

Suomessa olivat pakolaiset rauhan tultua vähitellen al- 
kaneet asettua entisille elomailleen. Surkealla mielellä näki 
moni silloin vanhan kotinsa perin hävitettynä. Pellot kasvoivat 

sakeata metsää ja talojen paikoilla törröttivät mustat, hiiltyneet 
rauniot. Melkein jokaiselta oli joku rakas omainen tai hyvä 
ystävä sodassa hukkunut Mutta luottamuksella alkoivat 
ihmiset viljelystyötään uudestaan ja Jumala siunasi kansan 
ponnistukset 

Yliopisto ja koulut avattiin jälleen ja virastot alkoivat 
toimia entiseen tapaansa. Vanha Viipuri oli nyt menetetty. 
Jäljellä olevasta Itä-Suomesta muodostettiin uusi lääni: Ky- 
menkartanon lääni. Hamiimn kaupunki tehtiin tämän läänin 
pääkaupungiksi ja sai laajennetut oikeudet Piispanistuin 
siirrettiin Porvooseen. 

Vuonna 1734 hyväksyttiin uusi UM valtakunnalle. Se on 
sama Ruotsin ^valtakunnan laki, joka meillä Suomessa vieläkin 
on käytännössä. Se käännettiin sittemmin Suomenkin kielelle. 

Näin palasi järjestys ja kaikenlainen toimeliaisuus jäl- 
leen takaisin Suomenmaahan. 

Hattujen sota ja pikku viha. Ruotsissa oli 
syntynyt puolue, joka tahtoi julistaa sodan Venäjää vastaan^ 
vaikuttaakseen takaisin ne maat, jotka Ruotsi oli menettänyt 
Uudenkaupungin rauhassa. Tämän puolueen miehiä sanottiin 
hutuiksi Arvid Hornin ja rauhanpuolueen miehiä nimitettiin 
myssyiksi. 

Hattujen puolue pääsi voitolle valtiopäivillä ja valtio- 
viisas Arvid Horn syrjäytettiin pois hallituksesta. Vuonna 
1741 julistivat hatut sodan Venäjää vastaan. 

Tämä oli kerrassaan mieletön teko. Sotavarustukset 
Suomessa olivat huonossa kunnossa. Valtiopäivät olivat mää- 
ränneet kenraali Letcenhaupfin ylipäälliköksi sodassa. Hän 
oli kelvoton päällikkö, vitkasteli vaan Ruotsissa eikä tullut 
ajoissa Suomeen sotatoimia johtamaan. 

Sillä välin olivat venäläiset hyökänneet rajan yli ja vai- . 
loittaneet Lappeenrannan. Lewenhaupt tuli nyt Suomeen 
ja uhkasi marssia Venäjän pääkaupunkia Pietaria vastaan. 
Mutta keisarinna Elisabet, joka oli anastanut valtaistuimen 
Venäjällä, houkutteli hänen aselepoon. 

Öeuraavana vuonna (1742) ylössanoivat venäläiset asele- 
von ja tulivat suurella sotajoukolla Suomeen. Keisarinna 

Elisabet antoi levittää julistuksen, jossa hän lupasi tehdä 
Suomen itsenäiseksi valtakunnaksi, jos suomalaiset luopuisi- 
vat Ruotsista ja menisivät Venäjän puolelle. 

Venäläisten lähestyessä oli Lewenhaupt pelästynyt ja 
peräytynyt Helsinkiin asti. Siellä täytyi Ruotsin sotajoukon # 
antautua venäläisille (1742). Lewenhaupt kutsuttiin nyt ta- 
kaisin Ruotsiin, pantiin syytteesen, tuomittiin kuolemaan ja 
mestattiin. 

Koko Suomi joutui uudestaan venäläisten valtaan, 
kun sotapäälliköt niin huonosti olivat maan puolustusta joh- 
taneet. Ainoastaan Pohjois-Karjalan talonpojat kävivät roh-' 
keata sissisotaa venäläisiä vastaan. Kansa nimitti koko tätä 
Venäjän valloituksen aikaa pikku vihaksi. Se ei ollut lähes- 
kään niin ankara kuin iso viba. 

Vuonna 1743 tehtiin rauha Turussa. Ruotsi luovutti 
siinä Itä-Suomen aina Kymijokeen asti ynnä eteläisen Savon- 
maan Venäjälle. Suomessa synnytti tämä kevytmielisesti 
alettu ja huonosti johdettu sota paljon katkeruutta. Ihmiset 
täällä alkoivat aavistaa, etfei se aika ollut kaukana, jolloin 
koko meidän maamme oli joutuva pois Ruotsin yhteydestä. 

Hyödyn aikakausi. Vapauden ajan viimeisiä 
vuosikymmeniä on sanottu hyödyn aikakaudeksi. Hallitus ja 
kansa koettivat silloin monenlaisilla keinoilla parantaa maan 
taloudellista tilaa, joka edellisten sotien kautta oli joutunut 
rappiolle. 

Haminan kaupunki oli Turun rauhassa luovutettu Venä- 
jälle. Sen sijaan perustettiin Loviisan kaupunki Itä-Suomen 
hallintokeskukseksi. Maamme puolustukseksi, rakennettiin 
Viaporin linna (1749). Sen rakensi kuuluisa Augustiini 
Ehrensvärd. 

Isojako pantiin nyt ensi kerran toimeen Suomessa. Jo- 
kaiselle talolle vedettiin rajat ja määrättiin kuinka paljon 
maata sille kuului. Tähän aikaan tuotiin myös ensimmäiset 
potatit Suomeen Saksanmaalta. Kuitenkin kesti vielä kauan, 
ennenkuin kansa meillä oppi niitä yleisemmin viljelemään. 

Pohjois-Karjalassa vaikutti Pielisten kirkkoherra Jaak- 
ko Stenius vanhempi ja hänen poikansa Jaakko Stenius 

nuorempi suuresti maanviljelyksen parantamiseksi. Isää ni- 
mitettiin »Korpi-Jaakoksi», koska hän opetti kansaa soita ja 
korpia viljelemään. Poikaa taas nimitti kansa »Koski- Jaa- 
koksi», sillä hän harrasti myös koskien perkaamista. 

Vuonna 1765 myönnettiin' Suomen kaupungeille laajen- 
nettu kauppaoikeus. Ne saivat nyt vapaasti harjoittaa kaup- 
paa koko valtakunnassa. Rantakaupungit saivat lähettää lai- 
vansa Itämerelle; Porin, Oulun, Vaasan ja Kokkolan kaupun- 
git edemmäksikin. Tähän tärkeään muutokseen vaikutti ennen 
muita pohjalainen pappisraies Antti Chydenius, joka valtiopäi- 
villä nerokkaasti puolusti Suomen kaupan vapautta. 

Sen ajan oppineista Suomen miehistä on erittäin mai- 
nittava Daniel Juslenius, joka kirjoitti ensimmäisen suoma- 
laisen sanakirjan. Toinen oppinut mies oli kasvitieteen 
tutkija Pietari Kalm. Tähän aikaan muutettiin vanha, vir- 
heellinen ajanlaskukin ja uusi eli gregooriolainen ajanlasku 
otettiin käytäntöön. Henkistä elämää edisti 'suuresti se seikka 
että yleinen puhe- ja painovapaus julistettiin koko valtakun- 
nassa (1766). Ihmiset saivat nyt vapaasti sekä puheessa että 
kirjoituksessa lausua mielipiteensa niin hyvin valtakunnan 
kuin muistakin asioista. 

Vuonna 1751 kuoli vanha kuningas Freedrik I. Hä- 
nellä ei ollut lapsia ja hänen sijaansa valittiin Holsteinin 
herttua Aadolf Freedrik kuninkaaksi (1751 — 1771). Hänen 
puolisonsa, nerokas ja vallanhimoinen Loviisa Ulriikka, tah- 
toi laajentaa kuninkaan valtaa. Mutta tämä yritys tukahu- 
tettiin ja hallitsijan valta tuli entistä enemmän supistetuksi. 

Valtiopäivillä riitelivät hatut ja myssyt kiivaasti siitä, 
kumpiko puolue saisi valtakuntaa ohjata. Molemmat puolueet 
ajattelivat enemmän tätä riitaansa kuin isänmaan parasta. 
Vältiopäivämiehet ottivat vastaan rahoja vieraiden valtakuntien 
hallituksilta, luvaten edistää heidän etujaan. So oli kurja ja 
onneton aika, kun kansan omat luottamusmiehet näin petti- 
vät maansa. Naapurivallat katselivat tyytyväisyydellä tätä 
Ruotsin sisällisen eripuraisuuden tilaa. Venäjä, Tanska ja 
Preussi olivat jo tehneet liiton valloittaakseen Ruotsin ja 
jakaakseen sen maat keskenään. 

Forsström, Suomen Historia. 5 

Kustaa III n aika. 

Kustaa Illnien vallankumous v. 1772. Hat- 
tujen ja myssyjen puolueriidat olivat heikontaneet Ruotsin 
valtakuntaa ja alentaneet sen arvoa ulkomailla. Kun kunin- 
gas Aadolf Freedrik kuoli, nousi hänen nerokas poikansa 
Kustaa III valtaistuimelle (1771—1792). Kaikki isänmaan 
ystävät toivoivat silloin, että nuori kuningas pelastaisi maansa 
siitä sekasorron tilasta, johon se oli joutunut. 

Kustaa III päättikin sen tehdä. Valtakunnan ainoa pe- 
lastus oli siinä, että kunin- 
kaan valta laajennettaisiin 
sellaiseksi kuin se oli ollut 
suuren Kustaa Aadolfin ai- 
kana. Ainoastaan silloin 
loppuisivat nuo kiivaat riidat 
valtiollisten puolueiden vä- 
lillä Mutta tämä muutos 
saattoi tapahtua ainoastaan 
äkillisen vallankumouksen 
kautta. 

Kuningas uskoi aiko- 
muksensa suomalaiselle so- 
Kustaa iii. taeverstille Jaakko Maunu 

SprengtportenHlle. Tämä lu- 
pasi tuoda Suomen sotaväen Ruotsiin kuningasta auttamaan. 
Mutta ennenkuin Sprengtporten ennätti perille, oli Kustaa 
kuningas jo pannut toimeen vallankumouksen ja pakoittanut 
valtiosäädyt hyväksymään uuden hallitusmuodon. Tämä ta- 
pahtui v. 1772 ja kaikki meni ilman verenvuodatusta. 

Hallitusmuoto v.lta 1772 määrää, että kuninkaalla on 
korkein hallitusvalta. Kuningas ei kuitenkaan saa säätää 
uutta lakia eikä panna kansalle veroa ilman säätyjen suostu- 
musta. Mutta hallitsijalla on valta määrätä, koska säätyjen 
on kokoontuminen valtiopäiville. 1772 vuoden hallitusmuoto 
on vieläkin meidän maamme perustuslakina. 

Kustaa III: n hallitus. Kustaa III oli erinomai- 
sen runsailla luonnonlahjoilla varustettu hallitsija. Hän oli 
voimakas kuningas, joka osasi hankkia arvoa Ruotsin valta- 
kunnalle. Miellyttävällä ja iloisella käytöksellään lumosi hän 
ympäristönsä. Kustaa kuningas suosi tieteitä ja taiteita. 
Hänen aikanaan eli Ruotsissa monta suurta runoilijaa, joita 
hän auttoi ja kannatti. Mutta Kustaa III oli samalla huiken- 
televainen elämässään ja hänen hovistaan levisi paljon pahoja 
tapoja kansan ylempiin sääty luokkiin. 

Saadakseen rahoja loistavaan hovielämäänsä, otti kunin- 
gas viinanpolton kruunun yksinomaiseksi oikeudeksi. Ylt'- 
ympäri valtakuntaa perustettiin nyt viinapolttimoita. Samalla 
koetti hallitus, kaikella tapaa edistää tämän turmiollisen juo- 
man menekkiä. Sitä kaupiteltiin joka paikassa, yksin kirk- 
koväelläkin. Tämä herätti kansassa paljon nurjaa mieltä. 

Suomea kohteli Kustaa III suurella huolenpidolla. 
Vuonna 1775 perustettiin Vaasan hovioikeus. Maamme jaet- 
tiin kuuteen lääniin. Isojako, jota vapauden aikana oli Suo- 
messa aloitettu, pantiin nyt toimeen koko meidän maassamme. 
Kruunu otti silloin itselleen paljon takamaita, jotka olivat 
olleet yhteisiä kyläkuntien asukkaille, mutta jääneet viljele- 
mättä. Näihin takamaihin toimitettiin uutisasukkaita ja moni 
asumaton korpiseutu saatiin tällä tavalla viljelykseen. Kustaa 
III aikana perusteltiin myös Tampereen, Kuopion ja Kaskisten 
kaupungit 

Tähän aikaan eli Suomessa eräs merkillinen mies ni- 
meltä Yrjö Maunu Sprengtporten, nuorempi veli sille Sprengt- 
portenille, joka oli auttanut Kustaa IILtta hänen vallanku- 
mouksessaan. Kuningas suosi Sprengtportenia ja asetti hänet 
Savon sotaväen päälliköksi. Sprengtporten järjesti täällä sota- 
väen hyvään kuntoon ja piti kodissaan sotakoulua nuorille 
upseereille. 

Mutta vähitellen rupesi Kustaa kuningas epäilemään 
Sprengtportenia ja lopulta he riitaantuivat. Sprengtporten 
otti silloin eron virastaan ja muutti Venäjälle asumaan. Hä- 
nessä heräsi se ajatus, että Suomi oli eroitettava Ruotsista 

ja tehtävä itsenäiseksi valtakunnaksi. Löytyi muitakin Suo- 
men miehiä, jotka ajattelivat samaa kuin Sprengtporten. 

Anjalan liiton ajat. Venäjällä hallitsi Kustaa 
IILn aikana voimakas ja vallanhimoinen keisarinna Kata- 
riina II. Kustaa kuningas pelkäsi Venäjän paisuvaa mah- 
tavuutta. Vuonna 1788, kun venäläiset olivat joutuneet 
sotaan Turkin kanssa, julisti hän setitäbden sodan Venäjää 
vastaan. 

Kustaa kuningas tuli itse Suomeen sotaa johtamaan. 
Suursaaren luona kohtasivat Ruotsin ja Venäjän laivastot 
toisensa. Voitto jäi ratkaisematta. 

Mutta nyt sattui seikkoja, jotka saattoivat Kustaa ku- 
ninkaan suureen vaaraan. Upseerit sotaväessä olivat aatelis- 
miehiä. Aatelisto vihasi Kustaa kuningasta, sillä hän oli 
vallankumouksellaan masentanut tämän säädyn suuren val- 
lan valtiopäivillä. Suomalaisten upseerien joukossa löytyi 
niitäkin, jotka tahtoivat tehdä Suomen itsenäiseksi ja Ruot- 
sista riippumattomaksi valtakunnaksi. Sprengtporten, joka 
tähän aikaan asui Venäjällä, yllytti heitä kapinaan. 

Tyytymättömät upseerit tekivät sentähden salaliiton kes- 
kenään, jota on sanottu Anjalan Uitoksi (1788). He aikoivat 
vangita kuninkaan ja omin päin tehdä rauhan Venäjän kanssa. 

He olivat jo ryhtyneet keskusteluihin Venäjän keisarin- 
nan kanssa, kun kuningas pääsi heidän käsistään. Tanska oli 
nimittäin julistanut sodan ja kuningas riensi silloin äkkiä 
Ruotsiin maata puolustamaan. 

Tanskalaisten hyökkäys torjuttiin. Mutta kansan viha 
kääntyi Anjalan salaliittolaisia vastaan, jotka vaaran hetkenä 
olivat kavaltaneet maansa ja kuninkaansa. Salaliitto hajosi 
itsestään. Osa kapinoivista upseereista vangittiin, osa heistä 
pakeni Venäjän puolelle. Ainoastaan yksi salaliittolaisista 
mestattiin. 

Kustaa kuningas esitti nyt valtiopäiville uuden hallitus- 
muodon, joka hyväksyttiin. Sitä on nimitetty Yhdistys- ja 
vakuusldrjaksi. Sen mukaan laajennettiin kuninkaan valta 
entistä suuremmaksi Valtiopäivät eivät nyt enää saaneet 
keskustella eikä päättää muista kysymyksistä kuin niistä, jotka 

hallitsija niille esitti. Yhdistys- ja vakuuskirja v:lta 1789 
on vieläkin perustuslakina Suomessa. Se määräys, jossa sää- 
tyjä kielletään käsittelemästä muita asioita kuin hallituksen 
esityksiä, on kuitenkin nyt kumottu. 

Kustaa kuningas tuli nyt uudestaan Suomeen sotaa 
jatkamaan. Porrassalmella puolusti 700 suomalaista eversti 
Stedingttin johdolla itseään 17 tuntia vihollisen ylivoimaa 
vastaan (1789). Samana vuonna joutui Ruotsin laivasto perin 
pohjin tappiolle Ruotsinsalmen tappelussa. Seuraavana vuonna 
oli uusi meritappelu Ruotsinsalmella, . jossa ruotsalaiset pää- 
sivät voitolle. 

Rauha tehtiin Värä/ässä y. 1790. Rajat jäivät siinä 
entiselleen. 

Vuonna 1792 sai Kustaa III surmansa salamurhaajan 
kädestä. Se oli .aateliston leppymätön viha, joka saattoi hä- 
nelle kuoleman. 



Henrikki Gabriel Porthan ja hänen oppilaansa. 

Turun yliopistossa eli ja opetti Kustaa III: n aikana 
mainio tiedemies ja harras isänmaanystävä Henrikki Gabriel 
Porthan. 

Porthan oli syntynyt Viitasaaren pitäjässä v. 1739. Nuo- 
rena tuli hän Turun yliopistoon ja kohosi siellä viimein pro- 
fessoriksi. Innokkaasti alkoi hän tutkia Suomen kansan men- 
neitä aikoja. Hän tutki myös suomenkieltä ja kansamme 
vanhaa runoutta. Ja jota enemmän hän näitä asioita tutki, 
sitä selvemmin näki hän, kuinka ihmeellisesti Jumala oli joh- 
tanut Suomen kansan vaiheita. 

Vuosisatojen kuluessa oli kansamme kohonnut raakuu- 
desta sivistykseen. Tämän maan oli Luoja antanut Suomen 
kansalle. Esi-isät olivat sitä viljelleet ja vaaran hetkenä sitä 
puolustaneet. Tätä maata tuli suomalaisten pitää isänmaanaan, 
sen edestä työtä tehdä ja sitä rakastaa. Omaa kieltään tuli 
Suomen kansan viljellä ja arvossa pitää. \ 

Nämä ajatukset heräsivät Porthanissa, kun hän tutki 
kansamme muinaisuutta. Porthan tosin kirjoitti tieteelliset 

teoksensa latinankielellä, jota kansa ei ymmärtänyt. Mutta 
yliopiston sivistynyt nuoriso häntä ymmärsi ja oppi hänen 
kauttaan rakastamaan Suomenmaata isänmaanaan. 

Tähän aikaan perustettiin maamme ensimmäinen sano- 
malehti Turussa v. 1771. Se oli ruotsinkielinen. Porthan 
kuului alusta asti sen toimitukseen Vuonna 1776 ilmestyi- 
vät Suomalaiset tietosano- 
mat, joka oli ensimmäinep 
suomenkielinen sanomalehti 
meidän maassamme. 

Porthan kuoli v. 1804. 
Hän oli koonnut ympärilleen 
lukuisan piirin oppilaita ja 
ystäviä, jotka hänen työtään 
jatkoivat. . Niistä mainitta- 
koon suomenkielen ja kan- 
sanrunouden tutkija Ganan- 
der, historian tutkija, sittem- 
min Suomen arkkipiispa 
Jaakko* Tengström, ynnä 
Henrikki Gabriel Porthan. kuuluisa lainoppinut Mathias 

Calonius. Porthanin oppi- 
laita oli myös runoilija Frans Mikael Franxön, joka myö- 
hemmin siirtyi Ruotsiin asumaan. 

Kiitollinen Suomen kansa kunnioittaa Henrikki Gabriel 
Porthania suurten miestensä joukossa. Se on pystyttänyt 
hänelle muistopatsaan Turun vanhassa yliopisto-kaupungissa, 
jossa hän niin suurella nerolla ja lämmöllä opetti Suomen 
sivistynyttä nuorisoa maataan ja kansaansa tuntemaan. 

Suomen eroaminen Ruotsista, 

Kustaa IV Aadolf* Kustaa IILtta söurasi hänen 
poikansa Kustaa IV Aadolf (1792—1809). Hän oli isänsä 
kuollessa \rielä alaikäinen. Hallitusta hoiti silloin Kustaa III:n 
veli, Kaarlo herttua, ja tämän suosikki, synkkämielinen ja 
taikauskoinen paroni Reutcrholm. 

Molemmat nämä miehet vihasivat kuningasvainajan 
muistoa ja vainosivat hänen entisiä ystäviään. Nerokas suo- 
malainen Kustaq, Mauri Armfelt, joka aikanaan oli ollut 
Kustaa III: n paras ystävä, teki silloin salaliiton, poistaakseen 
Reuterholraia hallituksesta. Mutta tämä hanke tuli ilmi ja 
Armfeltin täytyi paeta Venäjälle. 

Tultuaan täysi-ikäiseksi, ryhtyi Kustaa IV Aadolf itse 
hallitukseen. Hänen aikanaan perustettiin v. 1797 Suomen 
Talousseura, joka suuresti on edistänyt maanviljelyksen pa- 
rantamista meidän maassamme. 

Ranskan mahtava keisari. Napoleon I häiritsi tämän 
vuosisadan alussa äärettömällä vallanhimollaan, kansojen rau- 
haa. Hän oli päässyt voitolle kaikissa sodissaan ja melkein 
koko Eurooppa totteli hänet käskyjään. Ainoastaan Englan- 
nin vapautta rakastava kansa uskalsi häntä vastustaa. 

Kustaa IV Aadolf rupesi haaveksimaan, että Jumala oli 
valinnut hänet välikappaleeksi Napoleonin kukistamiseksi. 
Hän teki sen tähden liiton Englannin kanssa. Tämä suututti 
kovasti ylpeätä Napoleonia ja hän päätti kurittaa Ruotsin 
uppiniskaista kuningasta. 

Vuonna 1807 tekivät Napoleon ja Venäjän keisari Alek- 
santeri I liiton keskenään Tilsitin kaupungissa Saksanmaalla. 
Siinä sovittiin muun muassa siitäkin, että keisari Aleksanteri 
julistaisi sodan Ruotsia vastaan. Palkakseen saisi Venäjä 
pitää Suomen. Näin ratkaistiin siis meidän kansamme kohtalo. 

Suomen sota 1808—1809. Sodan alku. Hel- 
mikuussa v. 1808 marssivat venäläiset kreivi Buxhözodertin 
johdolla rajan yli. Suomen sotaväki oli jaettu kolmeen pää- 
osastoon. Pääjoukko vanhan kenraali Klerkefin johdolla 
vetääntyi Hämeenlinnan seuduille. Toinen pienempi osasto 
kreivi Cronstedfin johdolla oli Savossa. Kolmas osasto oli 
sijoitettu Viaporin linnaan, jossa komensi amiraali Cronstedt. 

Klerker valmistautui Hämeenlinnan luona juuri taiste- 
luun, kun kuninkaan nimittämä uusi ylipäällikkö Klingspor 
saapui paikalle ja otti häneltä komennon. Klingspor oli huono 
ja kykenemätön päällikkö. Hän antoi kohta käskyn armei- 
jalle peräytymään Pohjanmaalle. 

Surumielin tottelivat Suomen soturit Klingsporin käskyn. 
He paloivat halusta taistella vihollisen kanssa, joka oli hyö- 
kännyt heidän isänmaahansa. "i<5 

Suomen pääarmeija oli peräytynyt aina Siikajoelle asti. 
Venäläiset seurasivat perässä. Huhtikuun 18 p:nä syntyi 
Siikajoella ankara tappelu, jossa eversti Adlercreutz voitti 
venäläiset. Vähän myöhemmin löi Savosta tullut Cronstedt 
vihollisen Reronlahdella. 

Nyt kääntyi Suomen armeija etelään päin ja ajoi vuo- 
rostaan venäläiset edellään. Eversti Sandels lähetettiin pie- 
nemmän osaston kanssa Savpon. Hän löi venäläiset Pulkkilan 
tappelussa ja tarkoitti heidät Savosta. 

Sodan jatko ja loppu. 
, Toivorikkaalla ja rohkealla mielellä 
oli Suomen armeija lähtenyt etelää 
kohden. Mutta pian muuttui ilo 
katkeraksi suruksi, kun levisi se sa- 
noma, että vahva Viaporin linna oli 
joutunut vihollisen käsiin. Linnan 
komentaja amiraali Cronstedt oli hä- 
peällisesti jättänyt sen venäläisille, 
vaikka hän kyllä olisi voinut sitä 
puolustaa. 
— - Tästä huolimatta täyttivät Suo- 

crcreuz. men sot j| aat uskollisesti velvollisuu- 

tensa. Heinäkuun 14 p.nä voittivat Adlercreutz ja urhea von 
Döbeln venäläisen sotapäällikön Rajewslän Lapuan taiste- 
lussa. Pian sen jälkeen saatiin uusi voitto Alavuitdella. 

Venäläiset saivat nyt lisävoimia ja heidän ylipäällikök- 
seen määrättiin nuori mutta taitava kreivi Kamenski. Yksi 
osasto Suomen armeijasta oli von FieandVin johdolla lähe- 
tetty Keski-Suomeen estämään vihollista sitä tietä pääsemästä 
Suomen pääarmeijan selkään. Mutta von Fieandt joutui tap- 
piolle Karstulan tappelussa. 

Adlercreutz joutui nyt vaaralliseen tilaan. Tosin saa- 
vutti Suomen armeija vielä muutamia voittoja, mutta sen 
täytyi kumminkin peräytyä venäläisten ylivoiman edeltä. 

Näin oli tultu Uuden-Kaarlepyyn seuduille. Siellä löi 
von Döbeln porilaisineen vielä kerran vihollisen Juuttaalla, 
Mutta seuraavana päivänä, syyskuun 14 p:nä, kärsi Adler- 
creutz ratkaisevan tappion Oravcäsilla. Hänen täytyi tehdä 
aselepo vihollisen kanssa Olkijoella ja viedä sotajoukkonsa 
kauas pohjoiseen. 



von Döbeln. 

v 

Sandels joukkoineen oli saanut kestää monta tulista 
taistelua. Hänen alapäällikkönsä Duncker ja Malm olivat 
osoittaneet suurta urheutta. Sandelsin oli täytynyt peräy- 
tyä Iisalmelle. Siellä syntyi lokak. 27 p:nä Koljonvirran 
luona ankara tappelu, jossa Sandels miehineen sai viimeisen 
voittonsa. 

Venäläiset olivat nyt valloittaneet kotft) Suomen. Sitten 
hyökkäsivät he Ruotsiin. Ruotsissa olivat kaikki tyytyraät- 

tömiä kuninkaaseen, joka niin huonosti oli maan puolustusta 
valvonut. Kustaa IV Aadolf pantiin pois valtaistuimelta 

ja hänen setänsä koroitettiin 
Kaarlo XIILn nimellä kunin- 
kaaksi. 

Tämä tapaus joudutti So- 
dan loppua. Rauha tehtiin 
Haminassa syysk. 17 p. 1809. 
Ruotsi luovutti siinä koko Suo- 
men aina Tornionjokeen asti 
Venäjälle. 

Mutta sitä ennen oli Suo- 
men kansa vapaaehtoisesti irtau- 
tunut Ruotsin vallasta. Siitä 
saamme kertoa seuraavassa lu- 

Sandels. ä 

vussa. 



VII. 

Suomen uusin aika. 



Keisari Aleksanteri I ja Porvoon valtiopäivät. 

Porvoon valtiopäivät ja keisari Aleksanteri 
I:n hallitsijavaktiutus. Keisari Aleksanteri I oli lem- 
peä ja oikeutta rakastava hallitsija. Ihmetellen oli hän näh- 
nyt, kuinka urhollisesti Suomen kansa puolusti rakasta isän- 
maataan ja kuinka uskollisesti se pysyi kiinni laillisessa 
hallituksessaan. Hän tahtoi jalomielisellä teolla voittaa suo- 
malaisten sydämet. Sentähden määräsi hän, että Suomen 
kansa saisi elää tässä maassa niinkuin omassa kodissaan, 
vapaasti omien lakiensa ja laitostensa turvissa. 

Loppuvuodesta 1808 oli keisari, kutsunut eteviä Suomen 
miehiä eri säädyistä Pietariin neuvottelemaan maamme tule- 
vasta tilasta. Tätä suomalaista lähetyskuntaa johti vapaa- 
herra Mannerheim. Se selitti, että Suomen lakien mukaan 
ainoastaan valtiopäivillä oli oikeus puhua Suomen kansan 
nimessä. Keisari tahtoi pitää lakia pyhänä ja kokoonkutsui 
sentähden valtiopäivät Porvoon kaupunkiin. 

Maaliskuun 28 p. 180S avasi keisari Aleksanteri I itse 
valtiopäivät suurella juhlallisuudella. Seuraavana päivänä 
menivät keisari ja 
säädyt tuomikirk- 
koon. Keisari asettui 
valtaistuimelle, joka 
oli koristettu Suo- 
men suuriruhtinas- 
kunnan vaakunalla. 
Hän antoi lukea ko- 
koontuneille säädyil- 
le hallitsijavakuu- 
tuksensa, jossa hän 
sitoutui 'pitämään 
voimassa maamme , 
vskonnon ja perus- 
tuslait. Tämän jäi- j 
keen vannoivat sää- 
dyt Suomen kansan 
nimessä uskollisuu- 
denvalansa keisari Aleksanteri I. 
Aleksanterille, luvaten totella häntä laillisena suuriruhtinaanaan. 

Keisari Aleksanterin hallitsijavakuutus luettiin kaikissa 
maamme kirkoissa. Se nähdään vieläkin kirkkojemme sei- 
nillä. Kaikki seuraavat hallitsijamme ovat sen vahvistaneet. 
Tämä hallitsijavakuutus ynnä Suomen säätyjen uskollisuu- 
denvala Porvoon valtiopäivillä ovat kulmakiviä meidän val- 
tiorakennuksessamme. Ne eivät voi horjua eikä muuttua. 

Porvoon valtiopäivien päätökset. Suomen 
valtiolaitosten perustaminen* Lähes neljä kuukautta 

kestivät Porvon valtiopäivät. Siellä päätettiin monta maal- 
lemme tärkeätä asiaa. Verot asetettiin pääasiassa samalle 
k&nnalle kuin ne Ruotsin vallan aikana olivat olleet. 
Edelleen päätettiin, etfei maamme toistaiseksi tarvitsisi 
asettaa mitään ruotusotaväkeä. 

Maamme korkeimmaksi hallintolaitokseksi perustettiin 
hallitusneuvosto. Se sai myöhemmin nimen keisarillinen 
Suomen senaatti. Raha-asiain hoitoa varten päätettiin perus- 
taa erityinen laitos. Se perustettiinkin v. 1811 ja sai sittem- 
min nimen Suomen pankki.' 

Jo ennen Porvoon valtiopäiviä oli Anjalan liiton ajoista 
tunnettu Sprengtporten määrätty Suomen kenraalikuvernöö- 
riksi. Samoin määräsi keisari ystävänsä Mikael Speranskin 
Suomen asiain esittelijäksi Pietariin. Sittemmin säädettiin, 
että Pietarissa tuli olla vakinainen ministt ri-valtiosihteeri, 
joka esittäisi Suomen asiat hallitsijalle. Tähän toimeen ase 
tettiin jalo isänmaanystävä Robert Henrikki Rehbinder (kuoli 
1841). 

Suomen kansalla oli täysi syy pitää itseään onnellisena, 
sillä. se oli nyt saavuttanut sisällisen itsenäisyyden. Ruotsin 
vallan aika oli ollut pitkä ja hyödyllinen oppiaika Suomelle. 
Nyt oli Suomen kansa »koroitettu kansakuntien joukkoon», 
niinkuin' keisari Aleksanteri I sanoi, kun hän lopetti Porvoon 
valtiopäivät. Meidän kansamme oli kasvannut täysi-ikäiseksi; 
sen tuli nyt vastedes elää omaa elämäänsä. 

»Vanha Suomi* 4 yhdistetään muuhun Suo- 
meen. Aleksanteri I:n viimeiset hallitusvuodet. 
Yielä oli koko Itä-Suomi eroitettu äsken perustetusta Suomen 
suuriruhtinaskunnasta. Uudenkaupungin ja Turun rauhan- 
teoissa (1721 ja 1743) oli tämä osa maatamme eli »Vanha 
Suomi» joutunut Venäjän valtaan. 

Kaipauksella ajatteli Suomen kansa Kymijoen itäpuolella 
asuvia veljiään. Silloin päätti keisari Aleksanteri I uudella 
jalomielisellä teolla voittaa suomalaisten rakkauden. Joulu- . 
kuun 23 p. 1811 antoi hän julistuksen, jonka kautta »Vanha 
Suomi» yhdistettiin Suomen suuriruhtinaskuntaan. Se oli 

arvokkain joululahja, minkä kansamme koskaan on saanut. 
Vuosisatojen sodat olivat hajoittaneet Suomen kansan kappa- 
leiksi ja vieroittaneet sen jäsenet toisistaan. Nyt olivat per- 
heen jäsenet taas kokoontuneet ikäänkuin saman katon alle 
vanhaan lapsuudenkotiinsa. 

Aleksanteri I tahtoi nähdä kansaamme sen kotoisissa 
oloissa. Vuonna 1819 matkusti hän Suomeen ja kulki mil- 
loin kyytihevosella milloin venheellä aina Kajaaniin ja Tor-, 
nioon asti. Kaikkialla tervehtivät kokoontuneet väkijoukot 
häntä sydämellisellä ilolla. 

Vuonna 1817 vietettiin koko Suomessa yleistä juhlaa 
uskonpuhdistuksen muistoksi. Turun piispa koroitettiin silloin 
arkkipiispan arvoon. Vuonna 1819 muutettiin senaatti Tu- 
rusta Helsinkiin, joka nyt tuli maamme pääkaupungiksi. 
Tampereen kaupunki varustettiin suurilla etuoikeuksilla ja kas- 
voi aikojen kuluessa maamme suurimmaksi tehdaskaupungiksi. 

Vuonna 1825 tuli Venäjältä sanoma, että Aleksanteri I 
oli kuollut. Suomen kansa suri silloin vilpittömästi tätä 
jaloa hyväntekijäänsä. 

Nikolai Ln ajat. Itämainen sota? 

Lempeätä ja valistunutta Aleksanteri Lstä seurasi hänen 
voimakas ja lujaluontoinen veljensä Nikolai I (1825—1855). 
Nikolai oli jyrkkä mutta .rehellinen itsevaltias, joka itse tah- 
toi määrätä kaikki asiat. Hänen mielestääp syntyi siitä vaan 
häiriötä ja sekasortoa valtakunnassa, jos alamaiset vapaasti 
lausuivat mielipiteensä hallituksen toimista. Kaikkia sanoma- 
lehtiä ja kirjoja valvottiin sentähden tarkasti. Jos ne sisäl- 
sivät sellaisia ajatuksia, jotka eivät olleet hallitukselle mieleen, 
kiellettiin niitä ilmestymästä. 

Nikolain aikana jaettiin Suomi kahdeksaan lääniin, joka 
lääniiijako meillä vieläkin on olemassa. Silloin perustettiin 
Viipurin hovioikeus ja maamme kahden hiippakunnan lisäksi 
tuli nyt kolmas, nimittäin Kuopion hiippakunta. Jyväskylä, 
Mikkeli, Heinola ja Joensuu saivat silloin kaupunginoi- 
keutensa. 

Nikolain hallituksen loppupuolella hoiti maamme valtio- 
varoja Lauri Gabriel von Haartman. Vaikka hän olikin kovin 
itsevaltijas kaikissa toimissaan, valvoi hän kuitenkin suurella 
valtioviisaudella Suomen etuja. Hänen toimestaan ruvettiin 
v. 1845 kaivamaan Saimaan kanavaa. 

Viimeisinä hallitusvuosinaan joutui Nikolai I sotaan 
Turkin kanssa (1853). Englanti ja Ranska, jotka kadehtivat 
Venäjän paisuvaa valtaa, menivät silloin Turkin puolelle. 

Suomikin sai kärsiä tässä sodassa. Englantilais- ranska- 
lainen laivasto tuli Suomen vesille ja hävitti Bomarsund^n 
linnoituksen Ahvenanmaalla. Viaporinkin linnaa pommittivat 
viholliset, mutta eivät saaneet sitä valtaansa. 

Englantilaiset sotalaivat tekivät paljon vahinkoa Suo- 
menlahden ja Pohjanlahden rantakaupungeissa. Ne hävittivät 
suomalaisia kauppalaivoja, missä vaan niitä tapasivat, polttivat 
lankku- ja tervavarastoja. Täten tuotti tämä sota arvaamat- 
tomia vahinkoja meidän köyhälle maallemme, ja vuosia kului 
ennenkuin Suomen meriliike taas rupesi elpymään. 

i Rauha tehtiin v. 1856. Silloin ei Nikolai I enää elänyt^ 
vaait\ hänen jalo ja kansanvapautta rakastava poikansa Alek- 
santeri II oli noussut valtaistuimelle. 

Aleksanteri ILn aika ja viimeisten vuosikymmenien 
tapaukset. 

Valtiopäivät ja valtiopäiväjärjestys* Alek- 
santeri II (1855—1881) osoitti kohta hallitsijaksi tultuaan 
jaloa ja ihmisystävällistä mieltään kansaansa kohtaan. Venä- 
jällä olivat talonpojat aateliston orjia. Aleksanteri II vapautti 
kaikki orjat ja kiitollinen kansa nimitti häntä vapauttajaksi. 

Suomen kansa on myöskin aina rakkaudella muisteleva 
Aleksanteri ILn hallitusta. Perustuslain mukaan saivat Suo- 
men kansan edustajat kokoontua valtiopäiville yhdessä hal- 
litsijan kanssa päättämään uusista lakiehdoituksista ja veroista. 
Mutta hallitsija sai määrätä, koska valtiopäivien tuli kokoontua. 
Porvoon valtiopäivien perästä ei valtiosäätyjä oltu kertaakaan 
kutsuttu kokoon. 

Kun Aleksanteri II tuli hallitsijaksi, oli Suomen kansan 
hartain toivo, että valtiopäiviä taas ruvettaisiin pitämään mei- 
dän maasamme. Aleksanteri II täyttikin kansan toivomukset 
ja vuonna 1863 kokoontuivat valtiopäivät Helsingissä uudes- 
taan kuudettakymmentä vuotta kestäneen väliajan jälkeen. 
Aleksanteri II avasi itse valtiopäivät, niinkuin hänen setänsä 
ennen muinoin Porvoossa. 



'Aleksanteri II. 

Vuonna 1869 ilmestyi valtiopäiväjärjestys. Se on yksi 
maamme perustuslakeja. Siinä säädetään, että valtiopäiviä 
Suomen suuriruhtinaskunnassa on pidettävä ainakin joka vii- 
des vuosi. Molemmat viimeiset hallitsijamme ovat kutsuneet 
ne kokoon joka kolmas vuosi. 

Valtiopäivien herättäminen uuteen eloon vaikutti ikään- 
kuin lämmin ja virkistävä kevätsade kansamme elämään. 
Yhdistetyin voimin ryhtyivät nyt hallitus ja kansa korjaa- 
maan vanhoja epäkohtia, ja tekemään uusia parannuksia. 

Yhteisku nnallisia parannuksia A lek&an- 
teri II:n aikana* Itä-Suomessa olivat entiset Yenäjän 
hallitsijat monissa seuduin lahjoittaneet talonpoikien maat 
korkeille herroille. Talonpojat olivat viimein kadottaneet 
kaiken omistusoikeuden taloihinsa, joita hö monessa suku- 
polvessa olivat asuneet ja omistaneet. Valtiopäivillä päätet- 
tiin sentähden, että Suomen valtio lunastaisi nuo lahjoitus- 
maat niiden omistajilta ja antaisi ne takaisin talonpojille. 
Tämä lahjoitusmaiden lunastus on ollut mitä suurimmasta 
merkityksestä Itä-Suomelle. Vasta sen perästä on kansa tässä 
maanosassa alkanut vaurastua, kun jokainen on tullut maansa 
omistajaksi. 

Erittäin tärkeitä parannuksia olivat kunnallisasetukset, 
joiden kautta maalais- ja kaupunkikunnille myönnettiin oi- 
keus määrätä veronsa ja hoitaa omat taloudelliset asiansa. 

Vuonna 1865 tapahtui rahanmuutos Suomessa. Hopea- 
markka määrättiin silloin maamme rahaksi. Tämä tärkeä 
muutos on luettava etevän valtiomiehemme Juhana Vii- 
helmi Snellmanin ansioksi. Sittemmin on maamme raha- 
kanta muutettu kultakannaksi. Suomen valtio lunastaa nyt 
sejtelinsä kullassa. 

Maamme taloudellista edistymistä häiritsi kovasti kato- 
vuosi 1867. Halla turmeli silloin kaiken viljan ja ihmisiä 
kuoli tuhansittain nälkään ja tauteihki. Mutta tavallisella 
sitkeydellä kesti kansamme tämänkin koettelemuksen. 

Nykyjään eivät katovuodet emää ole niin turmiota 
tuottavia kuin entisinä aikoina. Nyt löytyy meillä jo paljon 
rautateitä ja niitä myöten voidaan pian saada viljaa hädän- 
alaisiin seutuihin. Kaikilla valtiopäivillä on myönnetty varoja 
uusien' rautateiden rakentamiseksi. Ne ovat ikäänkuin kau- 
pan ja teollisuuden valtasuonia, jotka yhdistävät maamme 
eri osat toisiinsa ja ulkomaan kanssa. 

Tärkeitä tämän ajan edistysaskeleita ovat myös kansa- 
koululaitoksen perustaminen ja uusi- kirkkolaki, jonka kautta 
kirkko ja koulu eroitettiin toisistaan. Edelleen on valtiopäi- 
villä säädetty asevelvollisuuslaki, joka määrää, että jokainen 

täysi-ikäinen ja terve Suomen mies on velvollinen astumaan 
sotaväkeen, harjoittaakseen itseään maataan puolustamaan. 

Aleksanteri II: n aikana perustettiin Kotkan ja Hangon 
kaupungit, jotka nyt ovat tärkeitä paikkoja maamme kaupalle 
ja meriliikkeelle. 

Vuonna 1881 levisi äkkiarvaamatta se kamala tieto, että 
Aleksanteri II oli murhattu Pietarissa. Tämä kauhea tapaus 
herätti sanomatonta surua Suomen kansassa. 

Hallitsijaksi tuli silloin hänen poikansa 

Aleksanteri III ( 188 1—1894). Perintöruhtinaana oli Alek- 
santeri III ollut mukana Venäjän sodassa turkkilaisia vas- 
taan. Siellä oli hän omin silmin nähnyt, mikä kauhea vit- 
saus sota on ihmiskunnalle. Sentähden harrasti hän hal- 
litsijaksi tultuaan kaikin voimin rauhan ylläpitämistä Euroo- 
passa. 

Valtiopäivien väliaika lyhennettiin keisari-suuriruhtinas 
Aleksanteri IILn aikana kolmeksi vuodeksi. Tärkeimpiä tä- 
män ajan parannuksia Suomessa oli . uusi rikoslaki, joka v. 
1894 astui voimaansa. Maamme aineelliselle vaurastumiselle 
oli Aleksanteri IILn hallituskausi tasainen edistyksen aika. 
Monta uutta rautatietä silloin rakennettiin. 

Aleksanteri III oli vilpitön ja rehellinen luonteeltaan. 
Suomen kansaa kohtaan säilytti hän aina ystävällisiä tunteita. 
Kun ankara tauti mursi mahtavan hallitsijan voimat ja vii- 
mein katkasi hänen elämänlankansa, seurattiin kaikkialla sää- 
lillä ja osanotolla hänen kohtaloaan. 

Valtaistuimelle nousi silloin nykyinen hallitsijamme 
Nikolai II, vahvistaen Suomen suuriruhtinaskunnan uskonnon 
ja perustuslait, niinkuin hänen edeltäjänsäkin ovat tehneet. 



Kaisamme henkinen herätys. 

Henkiset riennot vuosisatamme alku- ja 
keskivaiheilla* Kun Suomi oli eroitettu Ruotsista, alkoi 
uusi aikakausi kansamme elämässä. Sen täytyi nyt omin 
voimin tulla toimeen maailmassa. Valistusta ja isänmaallista 

Forsström, Suomen Historia. 6 

'mieltä täytyi levittää kansaan, että se käsittäisi tämän tehtä- 
vänsä ja pystyisi sitä täyttämään. Suurin osa kansaamme 
puhui suomenkieltä äidinkielenään. Suomenkielistä kirjalli- 
suutta siis etupäässä tarvittiin kansan valistamiseksi. 

Ensimmäinen, joka selvästi lausui tämän ajatuksen, oli 
Aadolf Iivari Arvidsson. Hän oli 1820 luvun alussa opet- 
tajana Turun yliopistossa. Arvidssoniin liittyi samaan aikaan 
muitakin oppineita ja isänmaallisia miehiä, jotka harrastivat 
suomenkielen viljelemistä ja kansan henkistä herätystä. Rein- 
hold von Becker rupesi ulosantamaan suomenkielistä sanoma- 
lehteä Tarun viikkosanomia (1821). Renvall kirjoitti suuren 
ja arvokkaan suomalaisen sanakirjan ja Jaakko Juteini se- 
pitti runoja kansalle. Itse kansankin keskuudessa ilmaantui 
kirjailijoita, esim. runoilija Paavo Korhonen, joka oli synty- 
nyt ja elänyt nuoruutensa Ruotsin vallan aikana. 

Vuonna 1831 perustettiin Helsingissä Suomalaisen kir- 
jallisuuden seura, joka perustamisestaan asti on ansiokkaalla 
tavalla edistänyt suomenkieltä ja sen kirjallisuutta. Yksi 
tämän seuran jäsenistä oli kuuluisa tiedemies Matias Alek- 
santeri Castren, joka matkusti kauas Aasiaan, tutkiakseen 
siellä asuvien suomensukuisten kansojen kieliä ja tapoja. 
1 Uskonnollisella alalla syntyi kansassamme 1850 luvulla 
voimakas hengellinen liike. Sen pani alkuun savolainen talon- 
poika Paavo Ruotsalainen. Tämä herännäisliike aikaansai 
paljon henkistä vireyttä sekä kansassa että säätyläisissä, vai- 
kutti tapojen puhtautta ja syvempää siveellistä elämää. 

Lönnrot, Runeberg ja Snellman. Suuren ja 
mahtavan henkisen herätyksen sai kansamme tämän vuosi- 
sadan keskipalkoilla kolmen miehen kautta, joiden vaikutus 
Suomessa on elävä sukupolvesta sukupolveen. Nämä miehet 
olivat kansanrunoutemme ilraituoja Elias Lönnrot, suuri kan- 
sallisrunoilijamme Juhana Ludvig Runeberg ja nerokas val- 
tiomies Juhana Vilhelmi Snellman. 

Elias Lönnrot syntyi Sammatin kappelissa Uudellamaalla 
v. 1802. Hänen vanhempansa olivat köyhää torpanväkeä. 
Elias Lönnrot pääsi kouluun ja kohosi kuuluisaksi tiedemie- 
heksi. 

Porthan oli jo aikanaan kirjoittanut oppineen teoksen 
Suomen kansan vanhasta runoudesta. Runorikkaassa Karja- 
lassa lauloivat vanhat runolaulajat vielä muinaisajan sankari- 
lauluja. Lönnrot päätti lähteä sinne keräämään kansan omasta* 
suusta näitä runoaarteita. 

Vuonna 1835 julkaisi hän Kalevala nimisen kirjan, jo- 
hon hän oli koonnut kauniimmat niistä sankarirunoista, joita 
hän matkoillaan oli kerännyt. Kanteletar nimisessä kirjassa 
julkaisi hän myöttSfffmin kansan ilo- ja surulauluja. Edel- 
leen keräsi ja julkaisi hän 
Suomen kansan sananlas- 
kuja, arvoituksia ja vanhoja 
loitsurunoja. 

Näin tuli kansamme 
vanha runous Lönnrotin 
kautta meidän omassa maas- 
samme tunnetuksi. Kalevala 
käännettiin monelle vieraal- 
lekin kielelle ja ulkomailla 
ihmeteltiin Suomen kansan 
suuria runolahjoja. 

Juhana Ludvig Runeberg 
on Suomen suurin runoilija. 
Hän syntyi Pietarsaaressa 
v. 1804. Nuorena ylioppi- Eli * s Lönnrot, 

laana tapasi Runeberg van- 
hoja sotilaita, jotka kertoivat hänelle muistojaan Suomen so- 
dan ajoilta 1808 — 1809. Nämä uljaat muistot herättivät vielä 
monen vuoden perästä hänen isänmaallista innostustaan. 

Runeberg julkaisi kauniin runokokoelman, jota hän 
nimitti Vänrikki Stoolin tarinoiksi Siinä kuvaa hän 1808— 
1809 vv. sodan sankarien urhollisuutta ja uhraavaisuutta. 
Hän kertoo, kuinka he kärsivät vilua ja nälkää, mutta kaikki, 
päälliköstä alhaisimpaan sotamieheen asti, olivat valmiit anta- 
maan henkensä rakkaan isänmaan edestä. 

Runeberg kirjoitti vielä monta muuta kaunista runoel- 
maa. Niissä kuvasi hän mestarillisella tavalla niitä jaloja ja 

kauniita puolia, jotka löytyivät kansamme luonteessa. — 
Runeberg runoili Ruotsin kielellä. Hän opetti maamme si- 
vistynyttä säätyluokkaa rakastamaan kansaansa. Hänen ru- 
nonsa ovat nyt käännetyt Suomen kielelle. Ne ovat täten 
joutuneet koko kansamme rakkaaksi omaisuudeksi. 

Juhana Vilhelmi Snellman syntyi v. 1806. Hän oli syvä- 
mietteinen ajattelija ja tutki viisaustiedettä. Sitten tuli hän 
Kuopion koulun rehtoriksi. Täällä rupesi Snellman v. 1844 
ulosantamaan Saima nimistä sanomalehteä. 



Juhana Ludvig Runeberg. Juhana Vilhelmi Snellman. 

Siihen aikaan ei suomenkieltä vielä käytetty maamme 
virastoissa eikä oikeusistuimissa. Ei myöskään löytynyt suo- 
menkielisiä oppikouluja. 

Tämä oli suuri epäkohta ja sen poistamiseksi päätti 
Snellman uhrata kaikki voimansa. Nerokkaissa kirjoituksissa, 
jotka hän julkaisi Saima lehdessään, vaati hän, että suomen- 
kielelle piti annettaman samat oikeudet maassamme kuin 
ruotsinkielelle. 

Kuopiosta muutti Snellman Helsinkiin, jossa hän tuli 
viisaustieteen professoriksi yliopistossa. Yuonna 1863 kut- 
suttiin hän jäseneksi senaattiin. Siellä sai hän vielä enem- 
män tilaisuutta jatkamaan isänmaallista työtään. Seuraukset 

tästä työstä alkoivatkin tulla näkyviin. Suomenkielisiä oppi- 
kouluja ruvettiin perustamaan ja v. 1863 annettiin asetus, 
jossa määrättiin, että suomenkielelle piti valmistaa samat oi- 
keudet meidän maassamme oikeusistuimissa ynnä virastoissa 
kuin ruotsinkielellä oli. 

Edellisessä on jo kerrottu Snellmanin ansioista 1865 
v. rahanmuutoksen aikaansaamisessa. Kun v. 1867 hirveä kato 
kohtasi meidän maatamme, niin ponnisti Snellman viimeiset 
voimansa hankkiakseen apua nälkää kärsiville kansalaisilleen. 

Se oli hänen viimeinen 
työnsä valtion palveluksessa. 
Snellman sai eron senaatista ja 
eli vielä monta vuotta kansa- 
laistensa kunnioittamana. 

Runebergin etevin seu- 
raaja oli jaloluonteinen Sakari 
Topelius. Hän oli lasten hyvä 
ystävä ja monta kaunista kerto- 
musta on hän heille kirjoittanut. 
Hän on kirjoittanut Maamme 
kirjan, josta niin moni kansam- 
me lapsi on oppinut isänmaa- 
taan ja sen menneitä vaiheita 
tuntemaan. Monta ylevää ru- Sakari Topelius. 

noa ja kertomusta on Topelius 

myöskin aikaihmisille sepittänyt. Ja kaikissa noissa runoissa 
ja kertomuksissa neuvoo hän meitä tulemaan hyviksi ihmi- 
siksi ja herättää meissä palavaa intoa tätä yhteistä Suomen 
isänmaatamme rakastamaan ja hyödyttämään. 



Laki ja oikeus. Maamme hallitus. 

Perustuslaki. Suomen suuriruhtinaskunta on osa 
Venäjän valtakunnasta. Mutta Suomi on samalla valtio, jolla 
on omat lakinsa, oma erityinen taloudenhoitonsa ja oma ko- 
timainen hallituksensa. 

V 

Korkein laki on perustuslaki Se määrää hallitsijan ja 
kansan keskinäiset oikeudet ja velvollisuudet. Se määrää 
samalla Suomen suuriruhtinaskunnan aseman Venäjän valta- 
kuntaan. 

Venäjän keisari on maamme perustuslain mukaan Suo- 
men suuriruhtinas. Hän yksin hallitsee maata Suomen lakien 
mukaan. Hän asettaa kaikki virkamiehet, joiden tulee olla 
Suomen omia kansalaisia. Hän päättää sodasta ja rauhasta- 
Uutta lakia säätävät hallitsija ja Suomen kansa yhtei- 
sesti valtiopäivillä. Valtiopäiviä pidetään joka kolmas vuosi 
maamme pääkaupungissa Helsingissä. Sinne kokoontuvat sil- 
loin edustajat maamme neljästä säädystä. 

Aatelissäädyn jäseniä ei valita. Jokaisen aatelissuvun 
päämies on oikeutettu istumaan valtiopäivillä. Pappissäätyyn 
kuuluvat maamme kolme piispaa ynnä valittuja edusmiehiä 
papistosta, yliopistosta ja oppikouluista. Porvarissäädyn jä- 
senet valitaan kaupunkien asukkaista. Pienemmät kaupungit 
valitsevat yhden, suuremmat useampia edustajia tähän säätyyn. 
Talonpoikaissäätyyn valitsevat maamme talonpojat edusmie- 
hiä, yhden kustakin tuomiokunnasta. — Valtiopäivien lain- 
säätämisoikeus on kuitenkin monella tavalla rajoitettu. 

Yleinen laki ja oikeuslaitokset. Yleiseksi laiksi 
sanotaan sitä lakia, joka suojelee jokaista rehellistä kansalaista 
ja rankaisee, rikoksentekijää. Ruotsin valtakunnan laki v.lta 
1734 on vielä maamme yleisenä lakina. Se on kuitenkin 
monissa kohdin muutettu lisäyksillä ja selityksillä, joita sano- 
taan asetuksiksi. Sitä paitsi on olemassa erityinen rikoslaki, 
joka astui voimaan v. 1894. 

Kun joku asia joutuu oikeuden ratkaistavaksi, kä- 
sitellään sitä ensin joko kihlakunnanoikeudessa maalla tai 
raastuvanoikeudessa kaupungissa. Näistä niin sanotuista ali- 
oikeuksista saapi vedota asiansa hovioikeuteen. Hovioikeuksia 
on kolme: yksi Turussa, toinen Vaasassa ja kolmas Viipu- 
rissa. Hovioikeudesta voidaan vedota asia senaatin oikeus- 
osastoon, joka on maamme korkein oikeusistuin ja tekee 
päätöksensä hallitsijan nimessä. 

Lakien korkein valvoja on prokuraattori. Hän pitää 
silmällä, etfeivät tuomarit eivätkä virkamiehet menettele vastoin 
lakia ja oikeutta. — Mutta laki ei saa olla vaan ulkonaisena 
pakkokeinona, joka peloittaa ihmisiä väärin tekemästä. Jo- 
kaisen kansalaisen tulee vapaehtoisesti noudattaa lakia ja 
yhteiskunnallista järjestystä. 

Hallitus. Maamme hallitusta hoitaa keisari-suuri- 
ruhtinaan nimessä keisarillinen Suomen senaatti. Senaatin 
puheenjohtajana on kenraalikuvernööri, joka samalla on hal- 
litsijan korkein edustaja meidän maassamme. Senaatti on 
jaettu talousosastoon ja oikeusosastoon. Sen jäseniä nimite- 
tään senaattoreiksi ja heidät valitsee hallitsija aina kolmen 
vuoden ajaksi. 

Pietarissa on erityinen ministeri-valtiosihteeri, joka 
esittää Suomen asiat keisari-smirjruhtinaalle. Hänet valitsee 
hallitsija ja hänen tulee olla Suomen kansalainen. 

Senaatin talousosasto on maamme korkein hallintolaitos. 
Sen käskettävinä ovat kaikki virastot. Korkeimmat virastot 
ovat niin sanotut ylihallitukset. Kouluylihallitus hoitaa koulu- 
asiat, raaanviljelyshallitus maanviljelystä koskevat asiat j. n. e. 

Edelleen on maamme paikallishallinnon suhteen jaettu 
kahdeksaan lääniin. Läänit jakautuvat kihlakuntiin ja kukin 
kihlakunta useampiin maalaiskuntiin. Erikseen ovat sitten 
vielä kaupunkikunnat. 

Maamme kunnat saavat itse hoitaa omat taloudelliset 
asiansa. Maalaiskunnissa ratkaistaan sellaiset asiat kanta- 
kokouksessa. Kaupungissa valitsevat kunnan jäsenet niin 
sanottuja valtuusmiehiä, joilla on päätösvalta kaupungin yh- 
teisissä asioissa. 

Kuntien itsehallinto on suuri onni meidän kansallemme. 
Kun kansalaiset vapaasti saavat hoitaa omat yhteiset asiansa, 
niin herää heissä harrastus yhteisen hyvän edistämiseksi. 
Ja tällainen harrastus on todellisen isänmaanrakkauden alku 
ja perustus. 

Valtiotalous on yksi hallinnon haara. Valtiolla on 
niinkuin hyvin järjestetyllä talolla ainakin tulonsa ja menonsa. 
Molemmat kuuluvat valtiotalouteen. 

Taltion tuloja ovat ensikin verot. Suoranaisia veroja 
ovat esim. henki vero, jonka jokainen täysikasvanut' kansa- 
lainen maksaa valtiolle, ja maavero, jota suoritetaan maa- 
omaisuudesta. Välillinen vero on esim. tulli, jota maksetaan 
vieraiden maiden tuotteista, kun niitä tuodaan maahan. Se 
joka ei käytä näitä tuotteita, hän pääsee luonnollisesti tulliakin 
maksamasta. Tulli on viime aikoina tuottanut Suomen val- 
tiolle yli 20 miljoonaa markkaa vuosittain. 

Edelleen saapi valtio tuloja maista ja metsistä, joita 
se omistaa, rautateistä y. m. 

Nämä tulonsa käyttää valtio" tarkoituksiin jotka edis- 
tävät kansan henkistä vaurastumista ja kartuttavat sen varal- 
lisuutta. Niistä saavat virkamiehet palkkansa, niillä ylläpi- 
detään koulut ja muut yleishyödylliset laitokset, rakennetaan 
rautateitä j. n. e. 

Suomen valtiolla on velkojakin. Valtion omaisuutta ei 
voi ensi tarpeessa muuttaa rahaksi ja sentähden lainaa se 
rahoja satunnaisiin tarpeisiinsa, etupäässä rautateitten rakenta- 
miseen. Suomen valtiovelka nousee tätä nykyä noin 86 mil- 
joonaan markkaan. Se ei ole mikään suuri summa, verrattuna 
valtion omaisuuteen, johon kuuluvat valtion maat ja metsät, 
rautatiet, julkiset rakenukset y. m. 

Osa maamme valtiovaroista hoidetaan Suomen pankissa. 
Tämä laitos on valtiosäätyjen valvonnan alainen. 

Maamme varallisuus on viime vuosikymmeninä nopeasti 
kasvanut. 1 Väkiluku on kasvanut samassa määrässä. Kustaa 
II Aadolfin ja 30 vuoden sodan aikana oli Suomessa noin 
400,000 asukasta. Tämän vuosisadan alussa oli maamme asu- 
kasluku noin 900,000 henkeä. Nyt on se noin kaksi ja 
puoli miljoonaa. 

Kirkko ja koulu. 

^Kiritkö. Evankeelis-Lutherfäainen kirkko on Suomen 
kansankirkko, sillä suurin osa jneidän kansaamme tunnustaa 
sen oppia. Itä-Suomessa löytyy noin 50,000 Suomen kansa- 
laista, jotka tunnustavat kreikkalais -katoolis ta oppia. 

Suomi on kirkollisesti jaettu neljään hiippakuntaan: 
Turun, Porvoon, Kuopion ja Savonlinnan hiippakuntiin. Hiip- 
pakunnat taas jakaantuvat pitäjiin eli seurakuntiin. Seura- 
kunnan jäsenet saavat itse valita pappinsa ja hoitaa seurakun- 
nan taloudelliset asiat. Sellaiset kysymykset ratkaistaan kir- 
konkokouksessa. Löytyy kuitenkin sellaisiakin seurakuntia, 
joihin hallitus määrää papit. 

Suomen uusi kirkkolaki on vuodelta 1869. Ainakin joka 
kymmenes vuosi pidetään yleinen kirkolliskokous, jossa papit 
ja maallikot*) keskustelevat ja päättävät luterilaisen kirkon 
asioista. Kirkkolakimme ei estä ketään luopumasta luteri- 
laisesta kansankirkosta ja yhtymästä muihin kirkkokuntiin. 

Myötä- ja vastoinkäymisessä on luterilainen kansan- 
kirkko johtanut Suomen kansaa totuuden tiellä. Sen toimesta 
tuli kansamme lukutaitoon jo silloin kuin moni muu suurempi 
kansa vielä eli raakuudessa ja tietämättömyydessä. 

Koulu on Suomessa niinkuin muissakin maissa kirkon 
lapsi. Vanhimmat koulut meidän maassamme olivat katoolis- 
ajan luostarikoulut. Kun yliopisto Pietari Brahen toimesta 
perustettiin Turkuun, ei Suomen nuorukaisten enää tarvin- 
nut lähteä ulkomaille hakemaan korkeampaa oppia. Vuonna 
1827 paloi vanha Turku poroksi. Seuraavana vuonna muu- 
tettiin yliopisto Helsinkiin, jossa se nyt on. 

Lyseot ovat oppikouluja poikia varten. Ne valmistavat 
oppilaitaan yliopistoon, tyttökoulut ovat oppikouluja nais- 
sivistystä varten. Yhteiskoulut ovat sellaisia oppikouluja, 
joissa poikia ja tyttöjä kasvatetaan yhdessä. Nykyjään saa- 
vat naisetkin harjoittaa opintoja yliopistossa. 

Vanhimpaan aikaan oli latinan kieli koulujen oppi- 
kielenä. Sittemmin kävi opetus maamme kouluissa ruotsin- 
kielellä. Mutta nyt löytyy meillä sekä suomenkielisiä että 
ruotsinkielisiä kouluja ja jokainen Suomen kansalainen voipi 
nyt saada korkeampaa oppia omalla äidinkielellään. 

Maassamme löytyy sitä paitsi erilaisia ammattikouluja, 
jotka valmistavat oppilaitaan jotakin erityistä ammattia varten. 
Korkein nii stä on polyteknillinen opisto, jonka oppilaat tule- . 

*) Maallikoiksi sanotaan niitä kansalaisia, jotka eivät ole pappeja. 

vat insinööreiksi, rakennastaitelijoiksi eli arkkitehdeiksi y. m. 
Edelleen löytyy maanviljely sopistoja, kauppakouluja, meri- 
mieskouluja y. m. Haminan kaupungissa löytyy kadettikoulu, 
joka kasvattaa upseereja sotaväkeen. 

Olemme jo kertoneet siitä, kuinka kansamme Gezelius 
piispojen aikana tuli lukutaitoon. Meidän aikanamme ei enää 
riitä paljas lukutaito. Ihminen tarvitsee nyt monenlaisia tie- 
toja, voidakseen täyttää velvollisuutensa kansalaisena. Ennen 
kaikkia täytyy hänen tuntea oma maansa ja sen laitokset, 
sillä muutoin liikkuu hän niinkuin sokea omassa kodissaan. 

Näitä tietoja antaa kansakoulu. Järjestetyn kansakoulu- 
laitoksen perustaja meidän maassamme oli Uno Cygnaeus. 
Hän on tehnyt suuren työn kansallemme. Nyt löytyy Suo- 
messa enemmän kuin 1000 kansakoulua maalla ja noin 600 
kansakoulun opettajaa ja opettajatarta toimii kaupungeissa. 
Edelleen löytyy täällä seitsemän opettajaseminaaria, jotka 
kasvattavat opettajia kansakouluillemme. 

Paras perintö, minkä vanhemmat voivat antaa lapsilleen, 
on se, että he panevat lapsensa kouluun. Suomen kansa ei 
voi kilpailla suurempien kansojen kanssa rikkaudessa eikä 
ulkonaisessa mahtavuudessa. Mutta se voi sivistyneenä kan- 
sana hyödyttää maailmaa. Ja jota paremmfti se täyttää tämän 
tehtävänsä, sitä paremmin on sen tulevaisuus turvattu. 

Kulkuneuvot. 

Entiseen aikaan, kun ei vielä löytynyt maanteitä, kulki- 
vat ihmiset kesäiseen aikaan joko venheellä, jalan tai ratsain. 
Talvisaikaan kuljettiin suksilla tai hevosella ja reellä. 

Ensimmäiset maantiet ovat saaneet alkunsa vanhoista 
karjapoluista. Karja valitsi kulkiessaan mieluimmin mäkiä 
ja korkeita kankaita. Sentähden ovat meidän vanhat maan- 
tiemme niin mäkisiä. Ensimmäiset kestikievarit Suomessa 
perustettiin kuningas Kustaa Vaasan hallitessa. Säännöllinen 
postinkulku alkoi Pietari Brahen aikana. 

Meidän aikamme parhaat kulkuneuvot ovat höyrylaivat ja 
rautatiet. Ensimmäinen höyrylaiva maassamme oli »Ilmarinen», 

joka rakennettiin v. 1830 ja kulki Saimaan vesillä. Nyt risteilee 
satoja höyrylaivoja Suomen sisävesillä. Toisia kulkee kaukana 
valtaraerillä, välittäen Suomen kauppaa ulkomaiden kanssa. 

Vuonna 1845 alettiin kaivaa Saimaan kanavaa, joka 
yhdistää Saimaan Vesistön Suomenlahden kanssa. Rakennus 
kesti 11 vuotta ja maksoi 12 miljoonaa Suomen. markkaa. 

Suomen ensimmäinen rautatie, valmistui 1862. Se yh- 
distää Helsingin ja Hämeenlinnan kaupungit toisiinsa. Nyt 
on maassamme jo noin 2,500 kilometrin pituudelta rautateitä. 
Näin on Suomi aineellisellakin alalla rientänyt eteenpäin mui- 
den sivistysmaiden rinnalla. 




Suomen rautateiden kartta. 



Digitized by 



Google 



92 



Isänmaan Wirsi. 

Jumala kaikkivaltias, 
Maatamme suojaa voimallas, 
Niin sodassa kuin rauhassa, 
Ja murheen, ilon aikoina. 

Tää maa se meille kallehin 
Ja kaikkein rakkain, armahin, 
En läheltä ja kaukaa en 
Ma löydä vertahista sen. 

Tääir isämme on asuneet 
Ja taistelleet ja toivoneet; 
Me saman saimme asunnon 
Ja saman elon, kohtalon. 

Ja täällä lapsemmeki saa 
Teitämme kerran vaeltaa 
Ja elää samaa elämää 
Ja samaa Luojaa ylistää. 

Suo, Herra, suojas rakkaillen 
Sen järvillen ja rannoillen, 
Ja hellä hoitos vuotakoon 
Kuin kesäkaste ruusustoon! 

Ja siunaa hartaat sielut nuo, 
Jotk' aina sillen hyvää suo; 
Mut kaada maamme sortajat, 
Sen onnen, rauhan rikkojat. 

Sen anna olla omanas, 
Vapaana kasvaa turvissas; 
Totuutta, rakkautta tuo, 
Ja täysin Henkes armo suo. 

Sa pimennosta autoit sen 
Kuin silmikosta kukkasen; 
Niin suo ett' ajan loppuun saa 
Se valkeudessas kukoistaa. 

Sun sanas on se valkeus, 
Maan sekä taivaan kaunistus; 
Sen kirkkaast' anna loistaa vaan 
Ja meit' ei jättää milloinkaan. 

Runeberg. 

Tärkeimpien nimien ja tapauksien luettelo sovitettu 
aikajärjestykseen. 

I Suomen vanhin aika. 

Kivikauden lappalaiset, Suonien ensimmäiset asukkaat. 
Kivikausi loppuu, kun suomalaiset muuttavat Suomenniemelle 
asumaan. 
862 j.-Kr perustaa Rurik Venäjän valtakunnan. 
1000 vaiheilla kääntyvät Ruotsalaiset ja Venäläiset kristinuskoon. 

IL Kistiretkien aika ja Kuotsin vallan perustaminen 

Suomeen, 

1157 — 1323. 

1157. Eerikki kuningas tekee ristiretkensä Suomeen. Henrikki 

piispa kastaa ensimmäiset suomalaiset Kupittaan lähteellä. 

Turun linnan rakennetaan. 
1220 vaiheilla määrää paavi Tuomas nimisen munkin Suomen 

ensimmäiseksi piispaksi. 
1249 tekee Birger jaarli toisen ristiretken Suomeen. Hämeen - 

, maa valloitetaan ja Hämeenlinna perustetaan. 
1293 tekee Torkel Knuutinpoika kolmannen ristiretken Suomeen. 

Ruotsalaiset valloittavat Karjalan ja perustavat Viipurin 

linnan. 
1323. Ruotsalaiset ja Nougorodin venäläiset tekevät rauhan 

Pähkinasaaressa ja jakavat karjalaisten maan keskenään. 

III. Katoolinuskon aika. 

1323—1523. 

1300 vaiheilla muutetaan Suomen piispanistuin Rantamäeltä 

Turkuy/n. 
1338 — 1366 Hemming Suomen piispana. 
1362. Suomalaiset saavat oikeuden ottaa osaa Ruotsin, kunin- 

kaanvaaliin. 
1397. Ruotsi, Norja ja Tanska yhdistyvät Kalmarin liiton 

kautta yhdeksi valtakunnaksi. 
1412 — 1450. Maunu Tavast Suomen piispana. 
1434. Ruotsalainen Engelbrekt vapauttaa kansan tanskalaisten 

ikeestä. 
1442. Krisloffer kuninkaan maanlaki. Naantalin luostari 

perustetaan. 

1470. Kaarlo Knuutinpoika Bonde kuolee ja Sleen Stuure 
vanhempi tulee Ruotsin valtionhoitajaksi. 

1475. Eerikki Äkselinpoika Toti rakenta Savonlinnan. 

1495. Viipurin pamaus. 

1520. Kristian tyranni panee toimeen TukJiolman verilöylyn. 

1522. Arvid Kurki, Suomen viimeinen katoolinen piispa, huk- 
kuu mereen. 

IV. Uskonpuhdistuksen aika. 

1523—1617. 

1517. Martti Luther ai oi ttaa uskonpuhdistuksen Sa k san maalla . 

1523 — 1560. Kustaa Vaasa Ruotsin ja Suomen kuninkaana. 

1527. Valtiopäivät Vesteroosissa, jossa päätetään, että Lutherin 
puhdistettua oppia saadaan vapaasti saarnata Ruotsissa 
ja Suomessa. 

1542. Mikael Agrikola julkaisee ensimmäisen kirjan, aapiskir- 
jan, suomenkielellä. 

1548. Mikael Agrikola julkaisee Uuden Testamentin suomen- 
kielellä. 

1560 —1568. Eerikki XIV:n hallitus.^ Hänen puolisonsa Kaa- 
rina Maununtytär. 

1568—1592, Juhana Ill.n hallitus. 

1581. Suomi saa suuriruhtinaskunnan arvonimen. 

1583. Eerikki Sorolainen tulee Turun piispaksi. Hänen pos- 



1593. Upsalan kokous. 

1595. Täysinän rauha. 

1596 — 1597. Nuijasodan ja Klaus Flemingin ajat. 

1600—1611. Kaarlo IX.n hallitus. 

V. Suomi Euotsin mahtavuuden aikana. 

1617 — 1721. 
1611—1632. Kustaa II:n Aadolfin hallitus. 
1617. Stolbovan rauha. 

1627. Iisakki Rothovius tulee piispaksi Suomeen. 
1630. Kustaa II Aadolf lähtee 30 vuoden sotaan. 
1632. Kustaa II Aadolf kaatuu Lutzerfin tappelussa. 
1632 — 1654. Kriistina kuningattaren hallitus. Akseli Oxenstjerna. 
1637. Pietari Brahe määrätään Öuomen kenraalikuvernööriksi. 
1640. Turun yliopisto perustetaan. 
1642. Koko Raamattu ilmestyy painosta suomenkielellä. 

1654— 16G0. Kaarlo X:n Kustaan hallitus. 

1656. Venäläisten hyökkäys Itä-Suomeen torjutaan. 

1660—1697. Kaarlo XI:n hallitus. 

1664 — 1690. Juhana Gezelius vanhempi Turun piispana. 

1680. Iso reduktsiooni päätetään. Kuningas saa rajattoman 

vallan. 
1690 — 1718. Juhana Gezelius nuorempi Turun piispana. 
1695 — 1697. Hirveä nälänhätä Suomessa. 
1697—1718. Kaarlo XILn hallitus. 
1700. Jso Pohjan sota alkaa. Narvan tappelu. 
1703. Pietari suuri perustaa Pietarin kaupungin. 

1709. Pultavan tappelu. Ruotsi kadottaa entisen mahtavuutensa 

1710. Venäläiset valloittavat Viipurin linnan. 
1714. Napuen tappelu. Iso viha alkaa. 
1718. Kaarlo XII kaatuu sodassa. 

1721. Uudenkaupungin' rauha. 

VL Ruotsinvallan viimeinen aika. 

1721—1809. 

Vapauden aika. Kuninkaan valta rajoitetaan. Valtiopäivät saavat 
kaiken vallan 1719-1772. 

1734. Ruotsini valtakunnan laki tulee käytäntöön. Arvid Hmm 
johtaa Ruotsin valtakuntaa. Myssyt ja liatut riitelevät vallasta. 

1741. Voitolle päässyt hattupuolue julistaa sodan Venäjää 
vastaan 

1742. Ruotsin sotajoukot heittävät aseensa viholliselle Hel- 
singissä. 

1743. Herun rauha. 

1749 Viaporin linna perustetaan. 

1765. Suomen kaupungeille myönnettään laajempi kauppaoi- 
keus. Antti .Chydenius. 

Kustaa lll.n aika (1771-1792). 

1772. Kustaa III panee toimeen vallankumouksensa ja säätää 
uuden hallitusmuodon valtakunnalle, jossa kuninkaan valta 
laajennetaan. 

1788. Anjalan liitto. Yrjö Maunu Sprengtporten. 

1789. Yhdistys- ja Vakuuskirja. Porrassalmen tappelu. 

1790. Värälän rauha. 
1792. Kustaa III murhataan. 



Digitized by 



Google 



96 

Suomen eroaminen Ruotsista. 

1792—1809. Kustaa IV Aadolfin hallitus. 
1797. Suomen talousseura perustetaan. 
1802. Elias Lönnrot syntyi. 

1804. Henrikki Gabriel Porthan kuoli Turussa. Juhana Ludvig 
Runeberg syntyi. 

1806. Juhana Vilhelmi Snellman syntyi 

1807. Raulia Tilsifissä. 

1808 helmikuussa alkaa Suomen sota. Klingspor komentaa 
Suomen armeijan peräytymään Pohjanmaalle. 

1808 huhtik. 18 p. Siikajoen tappelu. Adlercreutz. 

1808 toukokuun alussa antautuu Viaporin linna venäläisille. 

1 808 heinäk. 14 p. Lapuan tappelu, von ^Döbeln. 

1808 sysk. 14 p. voitti Kamenski Suomen pää-armeijan Ora- 
vaisten tappelussa. 

1808 lokakuussa voitti Sandels venäläiset Koljonvirran tap- 
pelussa. 

1808 marraskuussa teki Adlercreutz aselevon Olki joella. 

1809 syysk. 17 p. tehtiin Haminan rauha. 

VII. Suomen uusin aika. 

1808. Suomalainen lähetyskunta saapuu vapaaherra Manner- 
heimin johdolla Pietariin. f 

1.809. Aleksanteri I vahvistaa Porvoon valtiopäivillä Suomen 

perustuslait. Hallitusneuvosto perustetaan. 
1809—1825. Aleksanteri I:n hallitus. 
1811. » Vanha Suomi» yhdistetään muuhun Suomeen. x 
1819. Helsinki tulee Suomen pääkaupungiksi. 
1825—1855. Nikolai Im hallitus. 
1835. Kalevala ilmestyi painosta. 

1844 perusti Snellman Saima nimisen sanomalehden. 

1845 alettiin kaivaa Saimaan kanavaa. 

1853 alkoi itämainen sota. , 

1855 — 1881. Aleksanteri II:n hallitus. 

1863 kokoontuivat valtiopäivät Helsingissä. 

1865 pantiin rahanmuutos toimeen. 

1867 raivosi Suomessa kauhea nälänhätä. 

1869 annettiin valtiopäiväjärjestys. 

1881—1894. Aleksanteri IILn hallitus. 

1894 nousi nykyinen hallitsijamme, Nikolai II, valtaistuimelle. 

